Christiano Ronaldo CingCing A Si Ko Goal Tamtuk A Thun Cang Caah Upatnak An Pek – Zion Tlang Media\nChristiano Ronaldo CingCing A Si Ko Goal Tamtuk A Thun Cang Caah Upatnak An Pek\nOctober 21, 2019 admin Minthang\nChristiano Ronaldo cu goal 700 a thun cang caah upatnak pek a si. Juventus Forward nihhin upatnak a hmuh mi hi goal thunnak in a lawmh I a club cu Bologna hna hi 2-1 in teinak a hmuhpi hna. Allianz Stadium ah a celhmi Ronaldo hi zoh a dawh taktak, Real Madrid forward thing nihhin minute 19 bakah cak tak in Box chungah bawlung a luhpi I defender pawl lonh in goal a thun, Football a celh chung ah goal 701 a nei cang. ca dang rel ding a um rih.\nAfghanistan Baghlan ramthen ah nizan ahkhan Ralkap hna nih tukdohnak an tuah I Taliban ralhrang 12 an thah hna pinah Khuate khua 16 cu Ralhrang kun in an lak khawh than. Rakap pehtlai in biachimtu Abdul Hadi Jamal nih nizan ahkhan mah kong hi a chim. A luanciomi nili ahkhan Taliban ralhrang hna he hin tukkahnak an rak tuah cang, Dand-e- Ghori, Dand-e-Shahabudin le Kilagai area ah khuate khua 16 hna cu ralhrang kut in an rak lak khawh cang.\nRalhrang minung 12 an thah hna pin ahhin 24 hrawng cu an hliam hna, hliamhma a tuarmi lakah hin an commander Qari Bakhtyar zong a tel. amah hiBaghlan ramthen ah shadow deputy governor bang in a um lio mi a si. Baghlan province khawpui Pul-e-Khumri hi Kabul aṭanga km 160 vela hlaa awm niin, kum eng emaw zat chhung chu firfiakten nasa takin pawikhawihna an thlen tawh a ni.\nBaghlan ramthen khuapi Pul-e-Khumri hi Kabul in km160 hrawng a hlatnak hrawng ah a um mi a si. Kum zeimawzat chung cu Ralhrang nih thil thalo tuahnak hmun a rak si. a thang ah cadang rel khawh a si rih.\nAA ralkap bawizip a si mi General Thun Myant Niang Farnu Mo Hnin Phuo pasal cu Ko Caw Nyin hna cu Myanmar Internationnal Airpost ah tleih an tong tiah thawngpang theih a si.A tlak tu hna hi zei bantuk bu an si theih a si lo tiah chungkhar lei le AA lei biachimtu nih RFA sin ah an chim. Tleih an ton hi 19 october 2019 zeinglei suimilam 2 ah a si tiah theih a si.\nTutan ah tleih a tongmi hna hi mizei nihdah an tleih hna ti mi theih a si lo pin ah zei ruangah dah tleih an ton timi zong theih a si lo. Anmah hi civil mi sawhsawh an si mizei bu he hmanh pehtleihnak a ngeimi an si lo tiah Rakhin Ralkap bawi Khin Tu Khah nih a chim. RFA nih Kawl Ralkap bawi Zaw Myin Thun cu biahalnak an tuah tik ah zeihmanh theihmi kan nei lo, Police pawl hal ko hna uh tiah a chim.\nThailand Ram in a rak tlungmi Ku Caw Nyin cu a nupi Mo hnin Phyo le a fanu kum 4 nih an va donnak ah tleihkhih an rak ton hi a si. A Tlaitu hna hi zeitin an tuah hna le khawi ahdah an chiah hna ti zong theih a si lo. tiah chungkhar nih a chim. An tleih hna hnu ah sang upa hna sin in an fanu cu an chungkhat sin ah an rak chiah i a nu cu khawi ka an kalpi theih a si lo tiah an langter.\nHnangamnak Tak! Chaw le va fimnak le thil tikhawhnak hna hi hnangamnak an rak si lo. Rian kan tuan i rian sangdeuh le chawva tam deuh . Lahkhah sandeuh le thiltikhawh nak hna khi hnangamnak tling cu va si hna sehlaw. Mirang pawl hi suimilam pakhat ah tampipi an hlawh .\ncun engineer pawl hna adangdang mifimthiam pawl hna khi suimilam pakhat ah $ 35 in $45 hrawng va si hna kaw. Nikhat an ni hlawh le an thlakhat hmuhmi khi an hnangampi tuk ko hnga. Company ngeitu hna le chawlet thiam le minthang hna le zanglekthiam hna khi an hna a ngam tuk ko hnga. Zeiruang ah dah an hna a ngam kho lo.\nSihmanhsehlaw pathian nih hin hnangamnak tling taktak cu keimah sin longah a um ati. Hi vulei ah hin hnangamnak taktak le duhtlinnak taktak a kan pe lo. Zeica tiah kan khual tlawnnak te lawng a si caah a si. Kan umnak ding taktak kan inn cu jesuh nih a kan remhpiak khan tampi. Na suimilam pakhat an ni pekmi phaisa hna maw i hnangampi tuk lai ci. Na chawletthalnak a that lio ah maw i hnangampi tuk hlah usi.\nThaizing ah cun thla an i bunh lai i chukcho an zuag khomi vulei chawhlawn an si kha philh hlah. Nitin kan nunnak ah Bawipa kai lawm ti long hi kan hnangamnak sangbik si ko seh. Bawipa dah tilo a hohmanh ai a rawlh khotu thil hi vulei ah hin an um lo.Bawipa long kan hnangamnak tling le kan zeizong a si. Joseph Thawng Za Ting.\nAungla N Sang cu Kawlram chungah a min thantuk cang caah phaisa kawlthiam chawlet pawl nih Aungla N Sang le None Championship midang hna muicuang in Angki an chuah cang, Mah angki cu kawlram phaisa in 15000 bak in an zuar, a duhmi nih cawk khawh peng a si. Online zong in na duh ahcun cawk khawh a si, Post office in an umnak hmun ah an rak in kuat lai.\nJapan ram a um chung ah Jinghpaw chungkhar he hmunkhat teah Rawl hrawmpinak le can hmantinak an ngei hna . Hmunkhat ah chungkhat pakhat le pakhat hmanthlak tinak zong an ngei I mah hmanthlak cu Aungla N Sang nih a facebook ah a van post hna, Jinghpaw chungkhar nih Aungla N sang te chungkhar rual an rak donning hna cu uar a um tuk. “ Warmly Welcome Aung La Nsang’s Family” tiah Aungla N sang chungkhar donnak ca an rak tar. Chungkhar pahnih can hmannak cu Aungla N Sang nih a facebook ah a van tar mi cu Kawl pa nih comment a van pek ve cu khrihfa pa AungLa N Sang Nih zei ti khi dek a hei ruah ve Hnga. Mi Pakhat Thein Han nih Aungla N Sang coment pekmi “Buhdha bless you Have a safe & happy trip a ti ve diam.\nAung La N Sang cu Japan ram ah tuahmi One Championship One Century ah Heavyweight Champion a rak si mi Brandon Vera hi Light Heavyweight Championship taisawm an I cuh. Mah phomhnak ah cung AungLa N Sang Nih Round 2nak bak ah bokko in a phomh caah Champion taisawm cu a mah nih a co. Tutan ah Aungla N Sang nih teinak a hmuhmi cu Kawlrammi le chinmi zong lawmhnak in kan khat. Aungla N Sang hi kan unau Kachin miphun a si.\nMinung nih kan umnak hmun le ram kip ah hawikom tha le dawttu tha hi kan herh dih hna. Aungla N Sang Zong Japan ram Tokyo khualipi ah hawikom tha taktak Jinghpaw chungkhar nih dawtnak rawl hrawmpinak le sunglawi taktak in an rak don hna mi cu Aungla N Sang nih hi tin ca a tial.” Blessed to spend some time and share a meal with Jinghpaw families in Japan” a ti.\nAUngl N Sang nih a postmi ca hi mi tampi nih Comment le Like le share an pek piak,a tu tiang ah Like a pe mi hna hi 39k an si hna, Comment a pe mi hna hi 1k bak an si cang, Shares a tuahmi hna hi 660 an tling cang. Aungla N Sang fans Comment tuahtu hna nih an uarnak le thazang peknak bia thatha tampi an tial.\nPrevious Post:Lebanon minister pali Nih An Rian An chuak hna\nNext Post:Chin Miphun Khrihfabu Hruaitu Cheukhat Pawl Nih Kan Philh Tawnmi


Chin Nungak Nih Laipa A Kan Holh Ko, Laipa Cu Mah Bantuk Pek An Thiam Lo – Zion Tlang Media\nChin Nungak Nih Laipa A Kan Holh Ko, Laipa Cu Mah Bantuk Pek An Thiam Lo\nOctober 16, 2019 admin Duhdawtnak\nLai pa hi mi koktlong kan si ko rua, Nungak le tlangval pehtleihnak le chawnhbiaknak lei ah chambaunak kan ngei in a lang, tutan ah Chin Nungak pakhat muidawh tungtai tha le catial thiam a si mi nih Laipa kan chambaunak a facebook timeline ah a rak langter. Pangpar dawh taktak a putnak hmanthlak a cuarter I “Tlangval Pekmi a si Lo mu, A reng ah, Laipa cu mah bantuk pek an thiam lo” a ti. A tangah Laipa cheukhat nih keimah nih ka thiam kan pek lai tiah comment tete an pek len. Mah a tialmi ca hi capo zong biatak vas i zong ah Chinmi hna Nu le Pa kan I pehtleihnak ahhin thil biapi ngai a si.\nLaipa hi nu le va karlak ah siseh, nungak le tlangval karlak pehtleihnak ah hin chambaunak tete kan ngei deuh ko rua, Kan Lainu nih mah bantuk in biachim le catial tete hi theih le hmuh pah lengmang a si, mah bak tuk tete bia le catial a um pah lengmang tih ahhin Laipa kan chambaunak a langter tu pakhat a si. Laipa nih biatak deuh I nu le va karlak le nungak le tlangval karlak pehtleihnak hi biapi ah kan chiah deuh a herhmi a si.\nKan nungak le kan nupi le nih an duhnak zulh le tuahpiak hi an thunlung tein an rak duhmi le ruahchanmi mi thil biapi pakhat a rak si. kan nungak le nupi biadawh le biathlum in kan chawnhkhenh hna le kan thangthatmi hna hi nu caahcun a rak sunglawi tuk hring hran. Na fel, na dawh, na fim, duh na nung, na kam um a nuam tibantuk in thangthatnak bia hi an caah Vitimen tha taktak mi a rak si.\nLaipa nih kan nu hna hi an duhnak tuahpiak le zulh piak hi a biapi tukmi thil pakhat a si caah kan nupi kan nungak hna hi an I lawmhnak kawl in pangpar hna pek, Thil hna cawkpiak, an I lawmhnak biathlum chim I zuam ahcun laipa le lainu karlak ah duhdawtnak a fek chinchin lai. A tu bantuk in a dawh taktak mi pangpar petu an um lio can zong ah laipa an kan zai hnawh ti lai lo.\nPrevious Post:Simone Biles A Lianngan Bik Ko,World Record A Siam Cang\nNext Post:Hong Kong Buainak Kong Ah US House Biakhiahnak Nih China Thin Tang lung A Phawh.


Rian tuantuk hna hi thih tuanhnak si, Din loin rian atuan tukmi Japan nu zong a thi – Chin 7 News\nRian tuantuk hna hi thih tuanhnak si, Din loin rian atuan tukmi Japan nu zong a thi\nNovember 1, 2018 admin KNOWLEDGE 0\nDuhfak hakkauh tuk i riantuan tuk hna hi thihtuanh nak si. Minung tam pi cu heh tiah chungkhar eidin le fenheih caah rian kan tuan hna. Mi tam deuh nih cun paw ca fang lawng ruat in rian kan tuan. cu lakah cun mi thenkhat cu heh tiah rian hnih rian thum kep in caan hlei bakin rian a tuanmi an um ve.\nHi bantuk rian tamtuk tuanmi le caan hlei rian a tuanmi hna hi an rum hlei maw ti tikah rum hlei hlah, a donghnak ah an nunnak tu an sung lehlam.\nNikum 2017 ah khan Japan ram ah thawngzamhtu nu pakhat cu rian a tuan tuk nak ah a thi phah. A thimi nu hi kum 31 a si i caan hlei in suimilam tamtuk din loin a tuan caah a lung tur a dih i cu ti cun chikhat ah a nunnak a dih ko.\nMah nu cu a min ah Miwasado an ti i NHK news ah thawngzamhtu le TV cung biachimtu a si. CNN chimnak cun Japan pawl an hmuhmi thlahlawh hi zapi lung a tlin deuh lo caah atu bantuk caan hlei riantuan hi an ram ah alar taktak an ti. Cu ruangah cun an ngandamnak ca zongah tihnung a si an ti.\nJapan cozah nih a chim ve nih cun riantuanmi minung 5 ah 1 cu rian an tuan tuknak ah an thi lai tiah an ti ve. 2015 lio zong khan Matsuri Takahashi timi nu cu rian a duh ning in atuan khawh lo caah amah le mah a rak i that bal cang. Suimilam 150 tluk ba din lo te rian atuanmi hi an tamtuk.\nKal phingmi le kal chung lung ummi caah siitha taktak\nRealm Nih Khuachia He Nupa Sualnak An Tuahnak Kong A Chim


APOI TAKTAK, COZAH SIN AH MIN CAZIN A PHAK CAAH MINUNG TAMTUK AN ZAM – The Chinlung Post\nAPOI TAKTAK, COZAH SIN AH MIN CAZIN A PHAK CAAH MINUNG TAMTUK AN ZAM\nFebruary 27, 2021 admin Local News 0\nSizung rianttuantu tampi an zam or an i thup cang. CDM ah aitel mi min cazin cu cozah sin ah pek asi caah CDM ah akalmi sizung rianttuantu hna cu minung tampi an i thup cang. Hi thil a cannak hi Pagu khuapi ah asi. Hi konghe pehtlaiin thawngzamhnak nih an langhter ning, thilsining hna cu hitihin a si. February nikhat in ralkap nih uknak an lak hnu ah zungkai tiloin lamzawhnak an tuah dih.\nHi lamzawhnak ah cozah rianttuantu chungin hmaisuang lamkal asimi hna cu ngandamnak lei rianttuantu hna hi an si. Hi konghe pehtlaiin Pagu khuapi ah ngandamnak lei riantuantu hna zong minung tampi CDM ah an i tel hna. Cuchung ah minung 80 renglo min cazin an lak hna i, cozah sin ah an phak ter tiah thawngzamhnak nih an langhter.\nRalkap cozah sin ah min cazin aphan timi thawngpang a um ruangah ngandamnak lei rianttuantu hna cu tleih ttih ruangah an i thup cuahmah cang tiah Mizzima thawngzamhnak nih tuzanlei ah khan alanghter. Hi konghe pehtlaiin CDM ah ai tel ve mi Sibawi pakhat minlanghter aduh lomi nih a chim mi cu a tanglei bantuk in hin a si.\nPakuku Civil sizung ah ruh lei sibawi specialist pakhat Dr Kyaw Ngi Ngi Tun le Pyimyo Civil Hospital ah ruh lei sibawi thiamsang specialist Dr Kyaw Thurah hna cu Section 505 a hmangin taza an cuaimi hna kongkau ah Rampi Ruh lei sibawi vialte hna nih fakpi in an doh hna i, cathanh tiangin an chuah. Cu bantuk phun in Pagu Civil Hospital ah sibawi tthenkhat hna cu case an tuah rih hna tiah Police document tthenkhat social media ah kan hmuh tiah thawngzamhnak ah a chim.\nKA THIN A KA PHAWH CANG HIH: OLIVIA NU CINZAH\nGOOD NEWS: CDM CAAH DOLLAR TINGKHAT A PEK HNA LAI


Russia ram Covid-19 in a thi mi hna lakah Sibawi 500 an i tel - CHIN VAKOK NEWS\nRussia ram ah Covid-19 rawng ah Sibawi te minung 500 hrawng an thi cang tiah theih a si. an ram chung Federal Service for Surveillance nih Healthcare (Ngandamnak lei riantuan ning a cawng mi pawl) nih cun June 18 ah khan an tlang zarh.\n“A tir khan Russia hi Covid-19 lak i i venhimnak, timhtuahnak an rak neih that lo caah, harsatnak an rak ton hi a si. An harsatnak lak ah i vennak thuam (PPE, etc) an rak tlakcham nak ruang ah atu bantuk in harsatnak kan ton hi a si” tiah an hotu Alla Samoylova nih cun achim.\nHi an harsatnak hi Cozah lei zong nih an ti khawhtawk in an phisin ve cuahmah i, atu ahcun hi an thawngpang chia theih ding zong a tlawm deuh cang” ti zongah achim chih. June 18 i achim nak zongah “vVwiin nih hin Virus hrik hi adih rih lo, Mi ting 5 leng a damlo mi an um rih. 7500 leng an thi cang. cu hna lak i, mi 489 hna cu Si-inn lei riantuan tu hna an si” a ti\nHi ni ah hin Russia Emergency Task Force nih cun Russia ah hin Covid-19 Hrik kai mi hi minung 561091 an um cang i, cu hna lak i mi 7660 hi an thi cang i, mi 313963 an dam than tiah report nak zong an pek chih.


Mipi nih an duh bik mi thawngpang an thei cang ee!! Thawngtha tak tak-Salai Bawi Lian Mang\n2008 Constitution is gone. Federal Democracy Charter is here. Perhaps this Federal Democracy Charter is the Magna Carter Charter of Burma. 2008 phunghram Kan hlonh. Federal Democracy Biakam roca kan thanh. Mahhi Biakam Roca hi Magna Carter charter Biakam Roca bantuk in kan itlaih Lai. 1215 June 15 ah England ram ah Magna Carta Biakam Roca cu an rak thanh.\nCu Roca nih cun Siangpahrang le zapi zaran kha phunghram nih ai tluk te in a hren hna. Political tuanbia le democracy le zalonnak caah a biapi bik Roca asi. Hi Roca Biakam kan nunter ding a biapi taktak. Ralkap uknak a lo cang! Mipi nih teinak kan co cang! Credit: Salai Bawi Lian Mang\n2021 Myanmar Revolution. The Republic Union of Myanmar (UM) nih Nov. 8, 2020 ah thimnak a tuah i, National League for Democracy (NLD) nih zatuak 83% in teinak a hmuh. Nain, Kawl ralkap nih covid-19 zulhphung buarnak (thimnak campaign pehtlai in) thimfung firnak le walkie-talkie tbk ruangah thimnak result cohlang loin, Feb. 1, 2021 ah uknak vialte meithal in an lak tthan. Feb. 1, 2021 ah Aung Sang Suu Kyi (State Counsellor), Win Myint (President) le dangdang lutlai hna cu erh le hren dih an si.\nCu tikah, kum 2021 Myanmar Revolution cu vawlei pumpi hnin in a langsar i, tuni tiang buaipi peng si rih. Lamzawhnak (demonstration) Feb. 2, 2021 in lamzawh cu UM ah ai thawk colh ve. Federal phunghram le democracy duhmi vialte a thongthong in lamzawh si.\nTuni tiang ah minung 900 leng nunnak a liam cang i, minung 3000 leng hrenhkhenh an si. Ramchung he ramleng he lamzawhnak cu UM thlennak caah tuah cio a si. CDM Feb. 4, 2021 ah civil disobedience movement (CDM) cu tuah thawk colh a van si.\nCDM tuahnak nih UM cu rianttuan kho loin a van tuah. CDM ai telmi caah pumpak, phu le buu tbk tiah a phunphun in tangka chuah cio a si. CDM cu kum 2022 Nobel Peace Prize ah mintar zong si. CRPH March 2, 2021 ah Committee Representing Pyidaungsu Hluttaw (CRPH) cu NLD min in cozah zaka ah a van dir. CRPH ah Mahn Win Khaing Than (V. President) lutlai a si.\nCRPH nih Dr. Sasa cu feb. 22, 2021 ah CRPH’s Special Envoy to the United Nations caah an van thim. Kawl Ralkap nih CRPH cu a cohlang lo. CRPH nih federal phunghram, democracy, cozah le ralkap in UM sersiam a timh cuahmah.\nUM thlennak le Kawl ralkap teinak caah, lamzawh, CDM le CRPH hi tulio ah biatak in kalpi cio si. Cun, Tlangcung hriamtlai hna zong nih Kawl ralkap kah bak duh si. Cu bantukin, rammi zong nih meithal in doh le kah bak duh si cang. Tulio cu ramchung raltuknak zong a van um pah cang.\nRamri ah a zammi zong an um cang. A thong zaza in kan thi sual lai maw silole a million hna in harnak kan tong sual lai maw tihi ruah awktlak ngaingai si. April 1, 2021 in UM tulio thil pehtlai in hmailei dirhmun a fiang pup te kho men. Atu bantuk lioah, pumpak miaknak le ziknawhnak (eihmurnak) tuah lo hi biapi ngai (a bik in dirkamhnak tangka ah hrokhrol lo ding).\nTutan ah teinak kan hmuh locun, chan tampi a rau kho men. Vawlei pumpi nih a herh ti tikah, humanitarian aid le R2P min in a dirkamh te ko lai. Ram tampi nih Kawl ralkap mawhchiatnak bia le cathanh an tuahmi kan theih cang. Cun, chawlehnak zong dantatnak an tuah cang.\nNingcang in renghnak le hremnak an tuah cuahmah lio si ko. Cucaah, tlawmpal cu lungsau deuh rih kan hau kho men. Tutan hi teinak kan hmuhnak ding ah a lam kau bik tiah pumpak cun ka ruah. UM minung vialte kan ttangtti, SoMe ah kan tthawng, Gen-Z an tthawng i, vawlei pumpi nih an buaipi cang.\nKum 1964, 1988 le 2007 lio bantuk in mipi kan sung tthan lai ding hi ka zum lem lo. Nain, UM minung le CRPH nih kan i-palh sual ahcun, poi ngai kho men. Ningcang in lamzawhnak, CDM le CRPH nih kan nawr ko ahcun, teinak kan hmu hrimhrim ko lai.\nBe the first to comment on "Mipi nih an duh bik mi thawngpang an thei cang ee!! Thawngtha tak tak-Salai Bawi Lian Mang"


Hrambik Lian's Blog: Online Catial in Phaisa Hmuh Na Duh Ve Maw?\nMiphun dang ahcun, cauk zong an chuah bal lo nain Online ah an uar-zawng cabia phunphun tial nak in a rum mi tampi an um cang! Zeibantuk boss tang hmanh ah an um lo, uktu an ngei lo i lahkhah petu bawi hlei zong an ngei lo. Anmah uar-zawng cabia phunphun kha an zuam caan ah an ttial i cu ticun mirum ah aa chuahmi an tlawm ti lo. Cucu zeitindah an tuah? Ho nih dah phaisa a pek hna? Kan nih Lai miphun nih tah, tuah cio khawh a si maw? timi tete tlawmpal in hun zoh ta tuah u sih.\nA. Catial in phaisa hmuhnak caah a herhmi thilri hna\nOnline in phaisa hmuhnak lam dangdang an um nain tutan cu Catial kong lawng chim ko rih u sih law mu.Online catial in phaisa hmuh a duhmi poh nihcun, Online ah anmah pumpak hmunhma (Site) pakhat khat an ngeih hmaisa a herh. Cucu a ngah khawhning phun hnih in a um:\n1. Phaisa in website cawk i kan duhning tein website tuahtu dawr ah serter khawh a si. A man cu a phunphun in a um caah zeibantuk website na duh aa fian hnu lawng ah chim khawh a si hnga. Mitam bik nih hmanmi website pawl hi cu kum khat caah US dollar 300 in 1000 karlak man hrawng hi an si hna. Cawk na duh ahcun na umnak kiangkap ah website sernak dawr (or) an phone number online in kawl i hlat hlai khawh a si ko lai.\n2. Phaisa dih lo tein online ah kan mah te in i ser khawhmi blog (website bantuk a si ve ko) an um ve. Hihi cu internet connection na ngeih ahcun na duh tik poh ah nangmah tein naa ser khawh peng. Phaisa cawkmi bantuk in duhning in tuah khawh a si lonak tampi nain catial aa thawkkaa mi ca ahcun phaisa cawkmi website nak in a that deuhnak zawn a tampi ve. Catial a fawi, admin page a dang in a um lo caah computer cung catial thiammi poh nih direct in tial thiam khawh colhmi a si. Cun, free tein ngah khawhmi a si caah sungh a um kho lo. Ser ve na duh ahcun keimah zong ruahnak hal khawh ka si ko.\nB. Zeitindah Phaisa cu an hmuh kun?\nMah tein website/blog ngeih i Catial tiang cu kan i fiang cang nain ho nih dah phaisa a pek hna? Zeitindah phaisa an hmuh? timi kan i fian rih lo caah hun zoh ta than u sih. Phaisa hmuhnak lam a dangdang an um ve nain mizapi nih hman khawhmi le hman bikmi phaisa hmuhnak cu "Caw-ngia" (advertisement) in a si ko. Vawlei cung company ngan ngan, riantuannak ngan ngan le a phunphun nih vawlei cung mi vialte nih kan sermi. kan tuahmi le kan thilri hi rak hngal hna sehlaw kan caw hna seh, kan fuhpanh hna seh, ti an duh caah hi ca i phaisa tampi dih kha an ui lo; an ngamh ko.\nCucu mi vialte nih hmanmi Google, Facebook tbk. company hna nih an hngalh caah an thil caw-ngia khawhnak hmunhma an serpiak hna. Tahchunhnak ah, tu lio catialtu tam bik nih phaisa hmuhnak ah an hmanmi "Google Adsense" hna khi Google nih thil caw-ngia nak hmunhma ah an sermi a si cuh! Hi bantuk hmunhma ahhin, riantuannak buu phunphun thilri le riantuannak kha phaisa phalh in an caw-ngia piak hna. Cucu, a cunglei ah kan tialmi website/blog ngeitu vialte an website/blog ah caw-ngia langhternak nawl kha an pek ve hna. Nain mi nih lenkai lem lomi website/blog ahcun caw-ngia langhternak nawl hi an pe duh hna lo.\nNa website/blog ah caw-ngia langhter ve na duh ahcun sawk (apply) tuah a hau. na sawk hnu ah, Google nih na website/blog an check lai i mileng an tam ko, a tlak ko an ti lawng ah an in cohlan lai. An in cohlan hnu mah "Ads Code" an timi te kha na website/blog ah na chiah lai i cu hnu ahcun caw-ngia phunphun na website/blog ah a lang lai. Cu bantuk in na website/blog ah a langmi "caw-ngia" cu na cabia a reltu hna nih an hmeh ahcun nang kha Google nih phaisa tlawmte an in pek ve. A tlawm taktak khi si! Voi 100 hmeh ah khin $1 hrawng an in pek lai. Aa cawn-be lo ngaingai!\nC. Kan Nih Lai Miphun caah phaisa kawlnak tlak si ve maw?\nKeimah ka hmuhning ahcun, nihin Lai miphun dirhmun caah hi bantuk in phaisa kawl hi riantlaih pakhat bantuk ngaingai i tlaihtlak a si lo nain riantuan pah, sianginn kai pah in va kemh chih awk ahcun a ttha ngai ko tiah ka ruah. Rum nak tlak cu a si har ngai lai, Laia reltu minung kan tlawm caah mu nain phaisa hmuhnak cu hmuh lo nak cun a tha deuh zungzal ti kha philh lo ding..\nA duhmi nan tam ahcun "free blog serning le phaisa hmuhnak caw-ngia sawkning" ka ttial than te lai..\nPosted by Hrambik Lian at 9:18 pm


Hngalhternak | Refugee Malaysia\nJune 2022 thok in Mithar Laknak Ningcang kongah atu le atu hal lengmangmi biahalnak hna\n1 June 2022 thok in card/catlap a thi cangmi nunter thannak le mithar laknak kongah tawlrel ningcang hna cu UNHCR nih update a tuah cang. Mahhi tawlrel ning le kalpi ningcang hna kong he pehtlai in atu le atu hal lengmangmi biahalnak lehnak hna cu hika ahhin zoh hna....\nTlaihkhih a si lo le thongthlak a tawngmi caah report pek ning.\nTlaihkhih a si lo le thongtlak kong he pehtlai in, UNHCR ah report na rak tuah khawh : Tlaihkhih le Thongtla reoprt peknak form cu Refugee Malaysia website ah a um lai.Tlaihkhih le thongtlak tikah chawnhnak Hotline. Tlaihkhih le thongtlak tawn tikah 012-630 5060 ahhin...\nUNHCR Card/catlap Ningcang Loin Hmannak\nRalzam le dornak a sawk liomi hna nih UNHCR card/catlap ningcang loin an hman tiah UNHCR nih report kan don. Ningcang loin a hmangmi ah aa telmi hna cu: Midang UNHCR card kha mah ta bantukin hmanMidang UNHCR card ah a cuangmi hmanthlak kha mah hmanthlak ah thlen...\nUNHCR’s Telegram Channels i Pehtlainak\nUNHCR Malaysia nih holh phun 13 in official Telegram channels cu ralzam le dornak-a sawk liomi hna nih UNHCR thawngpang direck in an theih khawhnak ding caah a tuah. Ralzam le dornak-a sawk liomi nan za tein UNHCR a hmanung bik thawngpang theihnak ding ah hi kan...\nResekham siichunh dingah hngachia hna kalpi khawh an si cang.\nCOVID-19 in hngakchia hna zawtnak khamnak riantuan tu a simi, National Imminisation Program for Children (PICKids) nih, a tu ah, hngakchia raisekham siichunh dingah kalpinak Kuala Lumpur, Selangor, Penang, Perlis, Kedah, Pahang, Melaka, Perak, Negeri Sembilan, Johor,...\nRalzam hna caah UNHCR-Cozah riantuan ttinak.\nRalzam hna dirhmun Cozah nih a tawlrelmi bawmh le dirhkamhnak caah UNHCR le Malaysia Cozah cu kum tampi chung i ceihhmainak ngei in lam an kawl cuahmah lio a si. Cozah nih dornak asiloah kilvennak a kalpi ningcang (government asylum system) caan sau deuh a dir...\nUNHCR zung a leng lei ii, Lih le Hrawkhrawl kong he pehtlai in cakuatnak (Asenmi Bawm) phihnak.\n2 March 2022 thawk in UNHCR zung a leng lei ii, Lih le Hrawkhrawl kong he pehtlai in cakuatnak (Asenmi Bawm) cu a zungzal in phih a si cang. Ralzam, dornak-a sawk liomi hna nih pumpak in lih le hrawkhrol le eihmuarnak kong he pehtlaiin report tuah na duh a si ahcun...\nNgakchia caah COVID-19 Raisekham sii chunhnak\nCOVID-19 a karhmi a zornak ding caah Malaysia cozah nih raisekham sii hi kau deuh in i chunh dingin a timhtuah i kum 5 in 12 karlak ngakchia hna raisekham sii chunh ve ding a timhtuah. Ralzam le dornak a sawk liomi hna telh in ngakchia 4 million hrawng nih raisekham...\nUNHCR Rat Nicaan (28 January 2022)\nZung rat dingmi nicaan pek rih lomi hna caah cun UNHCR zung cu on a si rih lo. Malaysia ram hmun kenkip ah a ummi ralzam hna le dornak a sawk liomi hna cu COVID-19 SOPs ningcang zulh in Zung ah ra dingin UNHCR nih a chawnh cuahmah lio hna a si. Zung ah ra dingin...\nCOVID-19 Raikhamsii i chunhnak Mah tein in a hnubik-Na Sining theihternak Form\nUNHCR nih COVID 19 raikhamsii i chunhnak kong he pehtlai in ralzam hna le dornak a sawk liomi hna chungin sii ai chunmi a khawmhsuat lio a si. Cucaah zeizat nihdah raikhamsii hi an i chunh cang timi kan theih khawhnak lai hi a lawngmi hna ahhin rak kan phit piak....\nCOVID-19 Raikhamsii chunhnak a simi Cozah le Private Siikhan hna\nNgandamnak lei zungnih ralzam,dornak-asawk liomi le cahnahcatlap a ngei lomi hna cu duhnak hmunhma i thim in private sekhan le cozah sekhan hna ah COVID-19 raikhamsii a tu ah chunh khawh a si tiah thawng thanhnak a tuah. Kum tling cangmi le kum a tling rih lomi a...\nPhone number a thar SMS in peknak kha pehzulh a si ti lo.\nUNHCR cahnahcatlap ai tlaihmi hna caah SMS in phone number thar peknak cu phih a si cang lai, a tu hnu cun a ngah ti lai lo. Ralzam le dornak a sawk liomi hna nih online tiangin Refugee malaysia website chung form ah phone number a thar cu pehzulh in pek khawh a si,...


Iran nih missiles in Iraq um US ralkap a kah hna | THE CHIN EXPRESS\nTu zingka dei hlan ah, Iran nih missiles tampi in Iraq i US Vanlawng Ralkap an umnak sakhan 2 a kah, tiah US Ralkap nih thawng a thanh.\nKan hnu zarh ah US nih Iran ralkap bawi Qassem Soleimani a thah ruangah Iran nih kan lehrulhmi asi, tiah Iran cozah nih a thanh.\nDonald Trump nih president a ṭuan chungah tutan hi US nih ramdang ral fakbik a ton asi.\nIran media cheukhat nih “American 80 leng an thi” an ti.\nNain, US cozah nih “atutiang kan check khawh tawk ahcun US ralkap a thimi le aa hliammi an um rih lo, tling deuh in kan check cuahmah lio asi,” tiah a chim. Iraq ralkap bawi nih, “kanmah Iraq ralkap zong aa hliammi le a thimi an um lo,” tiah a chim ve.\n“1:45am le 2:45am kar ah missiles zun 22 in Iraq a kan a kah. Missiles nih cun US le Iraq ralkap an um ṭinak sakhan pawl an khen,” tiah Iraq ralkap nih thawng a thanh.\nAnbar province um Ain al-Assad vanlawng ralkap sakhan le Iraq chaklei i Erbil airport pawngum vanlawng ralkap sakhan a kah hna.\nPresident Donald Trump nih, “A ṭha dih ko! Iran nih Iraq um ralkap sakhan 2 missiles in a kah. Hliam tongmi le a rawkmi kan check hlat lio asi. Atutiang cun, thawngpang ṭha ko,” tiah Twitter ah a ṭial.\n“Vawlei cung khuazei hmun paoh ah let tampi in ralkap ṭhawngbik le hriamnam ṭha bik kan ngei! Thaizing zingka ah thawngthanhnak ka tuahte lai,” ati.\nIran nih, “Iraq um US ralkap vialte kir dih hna seh. US nih a kan lehrulh ahcun hi nak let fak in kan lehrulh ṭhan lai. Middle East um US ralkap vialte nih an tuar lai,” ati.\nZei ruang dah Iran nih US ralkap a kah hna\nIran cozah nih aa bochan bikmi a ralkap bawi Qassem Soleimani cu kan hnu zarh ah President Trump nawlpeknak in US ralkap nih Iraq khualipi Baghdad ah drone in an kah thah.\nIraq um US ralkap a zaza a thah cang hna pinah adang tampi thah a timh rih hna. Iraq khualipi Baghdad um US Tanzung mei duah dingin a tukforhtu hna zong amah hi si. Mah ruangah kan thahmi si, tiah US nih ati.\nIran a thinhung tuk. Iran hruaitu lubik Khamenei nih, “US cu fak taktak in kan lehrulh lai” tiah vawleipi theih in a rak chim colh.\nRalbawi ruak cu Iran mipi tam taktak nih an thlah i “Death to America” tiah an au pah hna, an ṭap pah. Lam an i tlum lo caah an i pah hna i minung 40 leng an thi. Iran ralkap tam taktak nih ruak an thlah ve.\nIran mipi le cozah nih an i bochan tukmi Iran ralkap bawi US nih a thah ruangah atu bantukin Iran nih missiles in Iraq um US Vanlawng Ralkap sakhan 2 a kah hi si.


𝟐𝟎𝟐𝟎 𝐊𝐚𝐰𝐥𝐫𝐚𝐦 𝐓𝐡𝐢𝐦𝐧𝐚𝐤: 𝐓𝐥𝐚𝐧𝐠𝐜𝐮𝐧𝐠𝐦𝐢 𝐏𝐚𝐫𝐭𝐲 𝐓𝐞𝐢𝐧𝐚𝐤 𝐇𝐦𝐮𝐡 𝐀 𝐇𝐞𝐫𝐡 – Chin 11 News\n𝟐𝟎𝟐𝟎 𝐊𝐚𝐰𝐥𝐫𝐚𝐦 𝐓𝐡𝐢𝐦𝐧𝐚𝐤: 𝐓𝐥𝐚𝐧𝐠𝐜𝐮𝐧𝐠𝐦𝐢 𝐏𝐚𝐫𝐭𝐲 𝐓𝐞𝐢𝐧𝐚𝐤 𝐇𝐦𝐮𝐡 𝐀 𝐇𝐞𝐫𝐡\nVice President le Chief Minister hmunhma pawl cu a phungin pek kan si ve hna nain biatak deuhin rianṭuannak hmunhma asimi Pyiduangsu level Union Cabinet ah tlangcungmi pakhat hmanh telh kan si hna lo. Kawlram uknak Phunghrampi zoh tikah Pyine level Chief Minister pawl i an nawlngeihnak le rianṭuan khawhnak cu Pyidaungsu level Director General (ညွှန်ကြားရေးမှုး) tluk hmanh an si lomi kha hmuh khawh a hun si.\nThil poi ngaimi cu party pakhat lawnglawng nih zalong tein Acozah a ser tikah Pyine level Chief Minister pawl zong cu cunglei party surlutlai pawl nih a herh ningin fialchuk fialcho khawhmi lawng deuh kha ṭuanvo khinh an hun si ṭhan. Cuccaah tlangcung miphun kongkau ah fak deuh le thuk deuhin rianṭuan khawhnak dingah le a ngan a dammi le a puitlingmi democracy ram sernak caah cun multi-party system kha ttha kan pek i kan ṭhawnter hi a herh ngaingai. A bikin Kawlram ahcun tlangcung miphun party nih anmah le an hmun cio ah teinak an hmuh hi a biapi taktakmi kha asi. Zeiruangah tlangcungmi party nih an tei a biapi timi kha tlawmpal ka hmuhning hi cabia ah ka langhter lai.\n1 ) Democracy ramah party pakhat lawnglawng a ṭhawn tuk ahcun aa dang lengluangmi mipi le miphun dang hna duhnak zawnruah in phungser a har ngaingai i cunglei party surlutlai le anmah pawl he aa neihniammi hna i duhnak le miaknak lei hoih lawnglawng in phungser (regulatory capture) a fawite tawn. Tahchunnak: tlangcungmi nih kan vawlei, kan thingram le kan ram chungchuak thil mansung pawl zalong tein tawlrelnak khawhnak nawl ngeihnak “phung” fehter hlanah sipuazi ṭhanchonak (economic growth) timi min bunhin party pakhat lawng hruaimi Acozah nih ramchung le ramleng tangka phaisa hram ngeitu (capitalists) pawl mithmai cuanhin phung upadi serpiak a fawite.\nCu bantuk cu USDP le NLD Acozah chanah zeimawzat kan hmuh cangmi a hun si. USDP Acozah chanah tlangcungmi le biaknak dang pawl hnu chitin Kawlnu le Kawl biaknak runvennak phung upadi (Race and Religious Protection Law) an rak ser. Tlangcungmi le biaknak dangdang hna nih kan duh lo ngaingaimi upadi a rak si kha a hopaoh nih kan theih rihmi asi. Cucaah party pakhat lawng an ṭhawn tuk lommam cu tlangcung miphun caah a him lo ngaimi asi tawn i, cu bantuk a chuah sual tikah tlangcung miphun dirhmun a humhaktu le a kilventu ramkhel thazaang cu Hluttaw chungah tlangcungmi party nih kan ngeih hi a herh zungzalmi khi asi.\n2 ) A ngan a dammi le a puitlingmi democracy ramah ruahnak aa dangmi hna le zumhnak aa dangmi pawl zalong tein biaruahnak ngeih khawh le i khahlonak kha pakhat le pakhat icohlan bu tein policy le upadi serti hi a biapi ngaingai. Cu cu mirang nih “deliberative democracy” tiah an ti i, a puitlingmi le a ngan dammi democracy ram tampi ah kan hmuhmi kha an si. Party pakhat lawnglawng a ṭhawn tuk lommam nak ahcun hi bantuk “deliberative democracy” hi a lotlau tawn. “Deliberative democracy” ahcun thimfung tam deuh a ngeimi nawlin biachah siloin MP asiloah biachattu hna nih mah le ruahnak le hmuhning pawl kha zalong tein an chim i mipi caah a ṭhabik dingin biachahnak tuah asi tawn.\n3 ) Federal democracy ram ser dingin izuamnak ah tlangcung miphun party nih hmunhma tampi an lak hi a herh ngaingai. Kawl Party NLD le USDP tbk lawnglawng nih tlangcungmi party nawl loin Acozah ser kho lo lakin tuah khawh izuam hi a herh. Cu dirhmun kan phanh lawngah tlangcungmi nih kan duhmi federal uknak phung le ṭhanchonak tuah kan duhmi kongkau kan chim tikah kan bia a ngai ding le kan nawl a ngai dingmi khi an si. Tulio ahcun anmah Kawl party pakhat lawng kan ṭhawnter i tlangcungmi party hna thazaang a der tuk tikah anmah duhnak lawngte kha zulh a hau tawn. Tlangcung party an aw hmual a ngeih lawngah Kawl pawl an hnakhaw ah kan bia a lut kho lai.


Song Hye Kyo cu a fan pawl nih hi tin a chuahni an cawngia piak | THE CHIN EXPRESS\nSong Hye Kyo cu a fan pawl nih hi tin a chuahni an cawngia piak\nKorean actress Song Hye Kyo cu November 22, 2019 ahkhin kum 38 tling ding a si i a chuah camtuak cu a fan pawl nih US ram, New York khuapi um Times Square ah a hmanthlak he an cawngia piak.\nSong Hye Kyo chuahni cawngianak cu ramdang a fan le Korea ram a fan pawl nih an tuahpiakmi a si i November 17 inkhan an tar cang, November 22 tiang an tar hnik.\nA hlan zongah ramdang fan nih Kpop minthang pawl caah atu bantuk hin Time Square inn hmai ah chuahni lawmhpinak cawngia cu an tar bal nain Song Hye Kyo hi Korea actress lakah tuahpiak hmasatbikmi a si.\nSong Hye Kyo cu Korean actor Song Joong Ki he kum 1 le thla 8 an i umh hnu tu kum July ahkhan an i tthen.\nSong Hye Kyo nih Song Joong Ki he an i tthen hnu ah fashion lei dah ti lo zeibantuk rian hmanh ka ttuan rih lai lo tiah a thanh ko nain atu hi New York ah lemcang lei tintan kai aa tim. Cun, video thar i thlak awk tuanbia/ca a rel lio a si.\nTu thla thok ka ahkhan a va tthing Song Joong Ki he video an i thla tti hnik tiin biachokvai a thang nain mah kongah Song Hye Kyo nih zeihmanh a chim lo.\nA va tthing Song Joong Ki cu “Arthdal Chronicles” drama aa thak dih hnu ah actress Kim Tae Ri he science movie i thla ding an si.


Kum 6 Nute A Tlaihhrem I A Thah Ruangah Hihin Ah Hri In An Thlai – Chin 7 News\nOctober 17, 2018 admin Asia 0\nHi pa nih hin a tuahmi cu a zuun bak ve ko. Zainab Fatima Ameen an timi kum 6 nute cu january thla ah khan pa pakhat ( a min an ttial duh lo) nih a rak tlaihhrem i a rak thah beh i hi a thil timi ruangah hin hi pa hi ni hin zing ah Pakistan ram cozah nih hri in an thlai.\nJanuary thla ah khan Zainab Fatima Ameen hi an inn in a rak tlau i a chung le nih palik pawl an chimh hna i a tlau ni 2 hnu ah Zainab Fatima Ameen ruak cu ram lak ah an hmuh. Palik pawl nih hlathlainak an vun tuah i CCTV camera ah Zainab Fatima Ameen cu hi pa a that tu pa he in an kal lio an hmuh hna tikah hi pa hi an inn pawng ummi si i an tlaih.\nAn tlaih i bia an hal tikah Zainab Fatima Ameen lawng si loin midang 5 zong a rak thah hna. Zainab Fatima Ameen i a chung le nih an i fahsak tuk i mipi hmai bakah hri in 7th hlai dingin cozah sinah an hal nain cozah nih cu cu an tuah lo nain thonginn ah hri in an thlai.


Sangtei Te Nufa Kalaymyo An Phan Cang: Salai David Nun Tho Nih Bawmhnak A Halpiak Hna Cu $4,680 An Hmuh Cang – Chin World News Evening\nTuzing 10: Am ah sangte le a chungle hna cu Kalaymyo dam tein an phan kho tiah thawngpang kan theih. A fate zong a ngandamnak lei vitamin a chambau ngaingai ti asi. Hiti an zamnak ah ti le rawl zong ttha tthi an ei lo caah asi lai tiah cheukhat ruahnak a um. Bawipa nih an lam hruai hna sehlaw an lam tluang hram seh!\n“Atu hi rawldawr panhin an kal cuahmah lio asi. Sangte te nufa hna hi an hrisel/ngandamnak lei a chambau ngaingai ti a lang. Medical check up tuarter/ngeihter ta i, thaizing leiah an khua leiah tu ah lan hna sehlaw ka duh piak hna. Anmah zong ka rak chawnh lai” tiah Sangtei te nufa a rak dongtu JC David New nih a chim.\nAtu bantuk in naitan ah Gofundme timi website in nufa hna caah tiah Salai David Nun Tho nih bawmhnak a rak tuahpiak hna i US $ 7000 deng tluk a chuak. Nain ruah lo piin nufa hna an tlau tthan ti thawngpang theih tikah cu bawmhnak an hmuhmi vialte cu a petu le a bawmtu hna sinah pekchanh tthan asi. Nain a zamnak in hmuh asi tikah a konglam ttha tein an hal.\nAmah hrimhrim nih hatsatnak a ton ning aa chim phuan tikah zaangfak taktak khi a rak si. Cucaah Salai David NuN Tho nih Gofundme in bawmhnak a hal piak tthan i a tu hi a dihlak in $4,680 a chuak cang. Sangtei te nufa hna caah na kut rak samh ve ko rih $4-5 nih na bawmh hna zongah an caah tthathnemnak tampi a um.


Salai Ṭial Hram Ling: Chinram Nih A Ton Khawh Te Dingmi Lihnin|Capar – Chin World News Evening\nApril 20, 2020 April 20, 2020 Salai Van Theihtlei\nNizaan nai April (16/4/2020) ah Coronavirus Raichia he thir le phang in kan um lio ah thawng thalo chin Lihnin nih Chin ram a hun hninh than. Phuat lo le phuat lo ai phua, minung kan him ca ah hna a ngam lehlam. Halkha UPC Biakinn belte a cung celing a thlak hna. Dawr cheukhat thlalang zong an kiak. Thilri zeimawzat zong an rawk tiah chikkhat te thawng a hung puang. Kan lau ngai cio. Rawn lei cu a kan phan hraw lo. Tlanglei hoih in ai hninh ca ah a si deuh lai. Kan ram cozah Khuati Zungpi (Department of Meteorology and Hydrology) nih 6.1 Richter Scale asi tiah a thanh nain, US Geological Survey nih 5.9 asi tiah an langhter ve. Zei va si khom ah (6) cu a phan tinak asi. Lihninh tahnak ah 6 Richter Scale cung hi a fah ai thawk cang. Richter Scale paruk cung hin cun innchung thilri zong a thui khawh hna i, tlakrawh vampang zong an kiak bul kho cang tiah fimthiam hna nih an chim tawn. A thaizaan ah 3.6 Richter Scale nih a hun hninh than. Lihnin ai peh ngai.\nChin ram ah li aa hnin ee tiah thawng a hun than paoh ahhin ka lung ah “duk” tiah a hung chuak tawnmi cu “Sagaing Fault” kong lengmang asi. Geological lei hi ka cawng lo nain a hngalh ka duh ngai. Fing le tlang le vawlei titsa umtuning hna hi umhar pheng ah ka rel samsam tawn. Sagain Fault kong hi Pu Zipeng Ni Kung nih Muko Mekazin (asi rua) ah a rak tialmi ka rak rel. Cu hnu cun Sagain Fault kong hi Lihninh fatin ka lung ah a chuak peng. Kan vawlei khuacaan thlennak, ti le ram kong hi hngalh a phu ngaingai ko tiah ka ruah ca ah capar sau nawn tein ka van thai. A ralaimi kan chan ah Chinram nih fak tuk in a ton khawh te dingmi pawngkam rawhralnak tiin tlang ka van tar ko. Zeidah kan ton lai? Chanthar ah zawtnak, rawhnak le thih le lohnak lawngte aa tthuanh ttung ai!\nSagaing Fault kong ruah fatin te hun char lo awk a tha lomi cu kan vawlei pumpi titsa kong hi asi theo. Kan vawleipi hi vawlei titsa ai sersiam ning ah thaitholh bang kak sual lo tein hrual in pumh mi asi lo. Vawlei muru (inner core, Meihang in tuammi thirthap (outer core), Kan vawlei titsa chang lunghak thap Mantle (meng 1800 tiang a chah an ti) le kan vawlei titsa tiin ai ser. Kan vawlei titsa thap pi hi a tanglei ah meng 80-120 tiang a va chah ve ee ti asi. Cu thappi phar (15) hrawng ah ai tthen ee ti asi. Phar tthen puam deuhdeuh tthen sarih (Major plate or seven continents) tiah kawh an si. Cu ruang ah vawleicung ah Vawleithen (Continents) pasarih an um tinak zong cu asi ko. A dang hi cu Secondary plates tiah an kawh ve hna. Cu vawlei phar le tthen pawl cu Tectonic Plate tiah kawh an si ve. Vawlei phar pawl hi an um bon ah um loin kum million an tar pah in an i thawn ve lengmang. Tahchunhnak ah atu India ram vawlei phar pi hoi hna khi a hlan lio kum 71 million lio ah cun atu Sri Lanka ram ahkhin a rak um ee tiah thiamsang hna nih an chim tawn. Kum khat ah 5cm in ai thawn lengmang i, nihin ah India vawlei thap pi khi, kan ram hnu lei ah a hun um khi asi ti asi. Zeiruang ah dah ai thawn tiah cun, a hnu lei ah a ummi amahnak ngan deuh Arabian Plate, South America Plate le Pacific plate hna nih a hnulei in an tawt lengmang ruangah asi. Cu tawtnak thazaang cu Kan vawlei chungril pawl nih tthawnnak (energy) a chuah ruangah acung vuan leiphar pawl kha ticung hnahchawl vuan bang a vuanter ve hna.\nKan vawlei titsa pi hi vawlei muru (inner core) tiang fek thipthep tein an vai sengh tlaih lo ruang ah a si i, a cungpalang ah vawlei khuacaan le umtuning zulh in an i thawn hna tiah a vuapvap in ka van thai. Geography a cawngmi hna nih hinak fiang hin nan kan fianh khawh lai ka zumh.\nKan Ram Vawleiphar Pawl Umtuning\nVawleicung ah a nganbik vawleiphar hi Pacific Plate ti asi. A pathumnak a nganbik hi Asia vawleiphar Eurasian Plate asi. Eurasian Vawleiphar cung ahhin atu Asia ram tambik pawl an um. Eurasian Plate chung zong ah cun a tthen tete in an hun cheu rih hna i, ASEAN ram zapi ti awk in kan umnak hi Sunda Plate ti asi. Kan nih ram vawlei tu hi khuaruahhar ngai in a um. India vawleiphar kha a hong riangmang i, Sunda Plate (Eurasian Plate) he ai tonnak hliah ciahciah kha kan ram asi ve. Cu hliahthluan cu Kawlram komh a laicir bak khin a tan le Kachin ram khin tungzulh in, Khualipi pawl a hun tancheu duahmah hna. Mandalay, Sagaing, Naypyidaw, Bago le Yangon khin chuak put in a tan I, Andaman Rilitang tiang ah a vai su. India Plate le Asia vawleiphar ai tonnak bak ah kan ram a um. Kawlram vawlei a laicir bak khi India vawlei phar ah a dong.\nKan Chin ram vawlei\nKan Chin ram vawlei hi India vawlei phar chung ah a ummi a nichuahlei ki asi. Zeiruang theng ah dah kan fingtlang hna hi an san khun timi hi nan ruat cio tawn theo lai. Leilung mansung chuak kan ngei lo ee tiah kan chim lengmang. Kan vawlei a no tuk. Zeidang chimlo, ruah fak deuh a ih sual hmanh ah lam le sul vialte an min, an cim. Kan hnu te ah Rungtlang a cim cumu! Hihi a ruang bik cu kan ram vawlei fing le tlang hna hi a luancia kum 10 million tiang hrawng ah cun rili tang ah rak um ruang bik ah si dawh asi bik ko. Pathian nih a ser ka tein a tu kan ram hi hitining tehin a rak um ko rua tiah kan rak ruahmi kha a rak si lo ai. Ai thawnmi le ai thlengmi vawlei cung ah kan um. Fing le tlang le ilhkiak lawngte kan ngeihnak zong hi India Plate nih Eurasian plate a va suknak hmurpar deuh asi ruangah namte bilhkir bang a kir dihnak hi asi kolai. Hi Indian Plate le Eurasian Plate an hun I suk bak hin Hymalya tlang timi cu a hung chuak. Vawleicung tlangsang bik ah ai chuah phah. India plate le Eurasian plate cu pafa bantukin an i hmetpuamh. Nenno deuh in mihak deuh van suk hrat cu a hmurpar a kir dih ko. India plate le Eurasian Plate an I suk ruang ahhin vawlei phar hme tete zong hi an chuak ti asi. Nitlak lei ah India plate le Eurasian plate cu dengteo deuh in an i tong. Cucu Himalayas tlang ai sernak asi. Nichuah lei kan nih vawlei hi Sunda Plate ah paisah deuh khin a vung det. Cu bantuk Paisah vawlei detnak paoh ah cun Fault timi vawlei pelh a um duh khun ee tiah thiamsang hna nih an chim theo. Cuticun Sagaing Fault pi cu a hun umnak asi theo lai.\nSagaing Vawlei Pelh (Sagaing Fault :Continental fault)\nA cunglei ah ka langhter bang, India vawlei le Eurasian Plate (Sunda Plate) paisah i tonnak cu Myanmar ramkomh chung laicir bak ah 1500 Km sau in a um. Cucu Sagaing Fault tiah min pek asi. Hi Sagaing Fault hi a min a than khun nak cu paisah (Strike-slip) in vawleisa ai tonnak hmun asi ruang ah asi. An I ton lawng siloin, kumkhat ah Sagain Fault hi 18-20 mm tiang India Plate nih a thawnpi. Indian Plate pi cu nichaklei ah kumkhat ah 5 cm tluk in North East lei ah ai thawn. Eurasian Plate hi 2 cm tluk lawng ai thawn caah Indian Plate ai laklawh tuk. Cu ruangah a muihmai a kawr dih. Himalayas tlang hoi hna khi Eurasian Plate ah ai torkhar tuk ruang ah kumkhat ah 5 mm a tthang an ti. Sagaing Fault zong hi kumkhat ah 18-20 mm tluk in Sunda Plate hi paisah in a hnur. Hmunkhat ka zawnte ah tang ko in donhtu dophit a um tikah cu nih cun kum zeimaw a kham khawh nain, a tuar tilo tikah a pelh dut tawn. Cu nih cun vawlei sa a cheu, a tthenter, a sukkhut, cuticun Lihnin lianngan pi a chuahnak cu asi tawn. A cunglei ah ka langhter bang, kan vawleisa hna hi a tanglei ah meng 80-120 tiang an chah. Cu ahcun mangtara lung meng 70-80 zong an um ti asi.\nCubantuk pawl an hun kiak le an I suk ahcun a nemtuk mi vawleisa kha an khenh I, Lihnin cu a chuahnak asi. 1906 kum ah Francisco Lihnin a chuahter tu minthang San Andreas Fault (Movie zong an chuah bal) he khin Sagaing Fault hi an sining ai khat ngaingai ti asi. Kha kum ah US ram ah minung 3,000 nunnak a rak liam. Sagaing Vawlei Pelh zong hi Sagaing Fault zong hi caan saupi chung a cawlcang mi (seismic activity) ngiathlai bikmi Vawlei Pelh pakhat ah a cang. A mah thawnghin Kawlram hoi hna hngalh asi theo hmanh maw. Sagaing Fault ttih a nunnak cu 7 Richter Scale Lihnin tiang a chuahter khawh ruangah asi. 1930 ah Sagaing Fault cu a rak pelh. Bago kam in 7.3 Richter Scale in a tho. Rawn ram a rak den ciammam i, ramchung ah minung 500 an rak thi. Yangon khua lawngah minung 50 an rak thi. Kha lio ah Yangon khua a rak hmete rih. A tambik minung 400,000 hrawng an rak um. A tu ah 2.5 million kan um cang. 11th November 2012 ahkhan Thabeikkyin earthquake a chuak. Minung (26) nunnak a liam. 2016 kum April thla zong ah a rak I hninh ruang ah Kawlrawn pura cei lak a rak thluk hna. A fiangmi cu Lihninh a chuahter khotu vawlei pelh kam te ah kan um tihi asi.\nChin Ram Zong Nih Fault Kan Ngei Ve\nChin ram nih Fault kan ngei ve hun ti ahcun kan lau tuk sual hnga maw? A hngalmi zong kan tampi kho. Chin ram kan kam te ah Fault sau mi kan ngei ve taktak ko. Cucu nizaan nai April (16) lihnin ai thawknak Falam in meng (23) ai hlatnak Runva chuak zawn kha asi. 2012 ahkhan Earth Quake observatory of Singapore nih Sagain Fault kong an chiimnak ah Myanmar ramchung ah active fault pawl Satellite Data hmanthlak an chuahpi. Cu chungah Chinram kulh le Sagaine ramthen aitonnak ramri zawn, Chinram laitan Gangaw khin nichaklei ah ai rin ziahmah i, Sagaing ram Aungzayya khua kam tiang a kai.\nCucu Thrust Fault asi tiah an langhter. Cupin ah Runva chuak in Chin ram chung lei deuh ahkhin Fault tawite a um than. Cuka zaw te cu hlah maw nizan nai ah a pelh i, ai hnin mi kha a si kho tiah kei nih cun ka hei purh dah colh. A ngaingai ah cun Thrust Fault kong hi Scientists pawl hmanh nih an ruahdamh khawh setsai lomi asi. A ruangcu a pelh tikah a langlo ti asi. Thrust Fault kong a phun tampi in a um. A tam lai ca ah capar dang in chuahpi khawh kai zuam telai ka ti. A tlangpi in Chin ram nih kan ngeihmi Fault hi leilung tar cangmi hmunkhat kha leilung no nih a cunglei in a det tikah a chuak mi asi ti asi. Kan chim bang kan Chinram vawlei hi vawlei dang sin ah a no tuk rih. Kawlrawn vawlei khi Indian Plate kizum nih a suk i, ai kalpi chihmi leilung upa ngai asi tiah Geologist pawl nih an chim. Cu ca ah Kawlrawn (Kalay Valley) hrawng leilung khi vawlei kum upa asi deuh kho. Khi vawlei phar cungcuang in kan vawlei nih a hun tawt tikah Sagaing ramthen le Chin ramkulh ri ah Thrust Fault a umnak hi asi lai tiah keimah pumpak ruahnak in ka hei purh.\nRunva Fault Kan Ti Ne Lai Maw?\nFault hi a min an pek duahmah ve hna. Chin ram zong Fault sau nawnpi nih kan kiang in a kan um hnawh ve. Sagain Fault zong nih a kan hlat fawn lo. Nihin ah kan hun ton cuahmah mi Lihnin cu Runva kam in a thawh ca ah kan Chinram ah Runva Fault tiah min ka hun bunh ve (Min um cang sehlaw theih lo). Thrust Fault timi pawl hi leilung kum upa le leilung kum no an isuk tikah a chuakmi asi. Cu ca ah Leilung no deuh kha namte par bilh in an i bil ziahmah ve hna i, cu I bilnak nih cun Lihnin a chuahpi khawh ve. Lihnin a thawn le thawn lo tu cu vawlei sa ai bilning le leilung tang lung hna an I sersiam ning zulh in a si lai. Nizaan nai ah 6 Richter Scale nih a kan phak tikah thinphang cu asi. Runva Fault nih lihnin fak a kan pek sual ahcun, kan Chin ram ca ah zeidah a cang kho lai, ruah awk a har ngaingai.\nChin Ram Le Lihnin\nKan Chinram tuanbia ah Lihnin nih mi a kan thiao le nunnak a kan lak ngaingai hi a um hraw rih lo. Mincimh le vawlei tolh deuh hi chanthar ah kan hun ton. Asinain, kan daithlan awk le ruah lo in kan um awk cu asi hrimhrim ti lo. Nihin kan vawlei khuacaan chiat lak ah fak piin ralrin kan herh. Kan vawlei kong kan cawn le kan hlathlai deuh a herh ko. Nihin kan chan ah cun, 4 Richter Scale in a cunglei nih Landslide a chuahter khawh tiah hlathlaitu hna nih an chim. Chinram ah kan ttih bikmi cu leimin a si. Khuate le a thangcho tuk rihlo mi hmun ah Lihninh nih innlo a hrawkhral khawh hi a tlawm. Kan lamsul, tlangsang tang um kan nih ca ah, ruahsurh hmanh a celh tuk lomi kan vawlei nih Lihnin fak nih a kan den sual ahcun, leicimh le tlangcimh kan tong kholo kan ti kho lo. Khuapi um kan ca ah phan awk a um ngaimi cu chanthar le kan innsak asi telai.\nRam thancho nak ah innlo tha sak asi lai. Asinain, Quality chia tuk in tlakrawh inn kan sak ahcun, voikhat a kan thui ah a kiakman ding innlo kan sak sawhsawh sual lai ttih a nung ngaingai. A bikin, Market, Shopping Mall le biakinn tibantuk hna hi zumhraih deuh tein kan sak khawh ahcun, Lihnin ca ah hna a ngam deuh ko hnga. Chanthar vawlei hi kan chim kho taktak lo. Kan kam te ah a ummi, Runva Fault hoi hna hi Thrust Fault asi ca ah a pehpeh in a pelh I, ai hnin kho phun asi. Kan Chinram ah Tsunami phan awk a um lo ti awk asi. Asinain, Mincim cu kan ca ah Tsunami bantuk asi. Fim a cawngmi kan mino hna nih kan Chinram vawlei kong hi tha deuh in study kan tuah piak rih u. Kan ram kan vawlei kan dawtnak le kan khurawmh nak cu a kong kan hngalh hi pakhat asi. Aralaimi chan le caan ah Chinram ah Lihnin fak kan tong te sual kho. Faktuk zong in kan tong sual kho ko. Kan fingtlang le kan ram hi him ko seh ti cu kan thlacam asi ko. Asinain, Nihin kan vawlei ai mah lo. Kan I ralrin a herh ko. Chinram him hram ko seh.\nCatenh: Ka ca a sau ngantaw. A dih tiang a reltu na cungah kaalawm. Pumpak in Geology cawnnak ka ngei lo. Ka palh sualnak a um ahcun “kha zawn te kha na palh kha liai” tiah hun ka ca te ulaw kaa lawm chinchin ko hnga.\n(1) The 11th November 2012 Thabeikkyin earthquake, Ian Watkinson, Soe Thura Tun and Kuvvet Atakan, Project File.\n(2) The Sagaing Fault, Myanmar: Soe Thura Tun and Ian M. Watkinson (Chapter 19) Geological Society, London, Memoirs.\n(3) India–Myanmar Convergence, K.S. Valdiya, Jaishri Sanwal, in Developments in Earth Surface Processes, 2017.\n(4) Strong quake in Myanmar: Wang Yu et al, 2012; Earth Observatory of Singapore.\n(5) What is a fault and what are the different types?: USGS – Scince for a changing World.\nNote: Hi Capar hi Salai Ṭial Hram Ling nih a facebook Timeline ah athlahmi a si i amah siannak in kan vun tar chinmi a si.


Life in London #2 – welcome!\nKan hnu zarh cu sianginn nih mah tein carelnak caan an kan pekmi zarh khi a si, mi cheu nih cun essay a tum pipi ttialnak caah an hman nain a cheu caah cun i dinh caan, a si lo ah vah caan, khualtlawn caan ah kan hman. Kei kha Norway in ka hawi le an ka tlawng i zarh khat chung kan vak. Nikhua a kik pah i ke in vah a nuam ngai. An kir ni belte cu inn ka ngai bantuk in ka um.\nZarh khat chung kan tuahmi lakah ka lung ah a taang bikmi pakhat cu Queen Elizabeth Olympic park i a ummi ArceloMittal Orbit tolhnak i kan tolhmi a si. Meter 178 a sang mi cung in ngerh 12 a ummi pipe chungin second 40 chung tolh a si.\nArcelorMittal Orbit @Queen Elizabeth Olympic Park\nKeimah tein ticket i cawk in ka tolh ding phun cu a si lem lo hen ta. Zei ruang ah dah ka ttih ti ahcun a pipe kha zohnak ah a hme tukmi a lo, aa ngerh tuk i nan tolh lai an kan ti ka ahcun capo ah kan rel. Helmet he ban danh he pher cungah ih in tolh ding in minung pakhat tete in an timh thluahmah mi ka hmuh cun ka chung thahri a ther thluahmah. Genting highland tbk. pawl ah kan i cit mi bantuk he aa dannak cu pakhat te lawng in tolh a ngah pinah, pipe chung a si caah a muih caan a tam tuk.\nA hme te alomi a raangmi pipe chung tein khin tolh a si\nMahka ka kalmi cu Norway mi study tour a tuahmi he kan si. Thaku le Kip an kaimi course a si i an study leader pa (Sveinung) a zia tthat ruangah a ka tel ter ve bia khi a si. Minung 13 hrawng kan si i mah lakah Kip le keimah tolh kan ttih bik.\nSveinung bia ruang ah ka tolh tiah chim khawh a si. A chimmi cu, kan nunnak ah (le Pathian rian kan ttuan tikah) muih caan, zeihmanh kanmah minung sinak in kan control khawh lo caan, harnak caan kan phanh caan a um cio lai. Kan minung sinak in kan thilti khawhnak a dih cikcek caan, kan chungkhar, hawi le bochan awk an um lo caan kan phanh tik i Pathian lawnglawng bak kan ruahchannak a si caan a phan te lai. Mah bantuk caan ah Pathian i bochan thiam kha an kan teh (experience) termi a si ko rua khah.\nHika park tthiamtthiam ah a um @Stratford\nTolhnak hi a ngerh tuk nak ah hin a caan caan cun a tung hoi hna in `vuk´ tiah ka tlak caan a um. Kaa hmahthahmi a hman ahcun nazi pakhat ah meng 15 zat in a tolh, a raang tuk cu a si lo. Pipe a thlam a langhnak ahcun a ceumi hmuh khawh a si. Cu lo ahcun a mui. Minung kan khuaruah dan a ran ning khi mu, khua tam tuk ka ruat manh.\nKeimah pumpak in cun ka ttih tik ah ai ka ziak lo (ka hmang lo), ai tikah tihnak a zual rua ka ti. A si khawh chungin Pathian a um ko timi theihnak in relax kaa zuam ah a sia a rem bik in ka thei.\nNa tolh tthan ti lai maw ti ah cun ka tolh tthan theng lai lo, nain ka tolhmi kaa lunghmuih tuk . Tih tukmi tuah kha ral tthat taktak a si ti cu ka hngalh peng nain a si khawh ahcun siaremnak ah um, ttihnung lomi tuah hi i thim a fawi ngai. Nain ttihmi pah thluahmah hi tthannak a va si ko rua khah. Ttihnak hi hlennak a si (Fear is a lie) timi bia hi nai hrawng ka thei ngai, phungchim zong ah, sianginn zong ah, adangdang zong ah. Mah bu ah ka ngamh rih lomi, ka pah ngam rih lomi a um len ttheo ko. Nain a hlan nak in ttihnung mi pah hi ka sia a rem ter deuh ko lai.\nPosted on November 15, 2016 November 15, 2016 by myborspPosted in Hmuhton (Open Diary)Tagged ArceloMittal Orbit, Exchange student, Life in London, Queen Elizabeth Olympic Park\nPrevious Previous post: Life in London #1\nNext Next post: Life in London #3


Zahan January 6 i Vawleicung Democracy ram vialte i pa bik ah ruahmi US cozah innpi (Capitol) chung tiang i – Onlinenungak\nZahan January 6 i Vawleicung Democracy ram vialte i pa bik ah ruahmi US cozah innpi (Capitol) chung tiang i\nZahan January 6 i Vawleicung Democracy ram vialte i pa bik ah ruahmi US cozah innpi (Capitol) chung tiang i hnahnawhnak (Choas) an chuahter hi cu a poi hringhran ko. Hmai a hngal lo taktak. Iran, North Korea le Kawlram te pawl hmanh nih an van nehsawh len ding le China President Xi Jinping mirh zuai i a um ding ka ruah ah ka celh lo. A poi ko ti hlei chim ding um lo.\n🗣 Sinain, US cu phunghram fek tuk le hruaitu ṭha tamtuk umnak ram si hraat kaw mob rule le tharuum hmang (violent) in kum 200 renglo a nung cangmi democracy uknak an teiter khawh lo zia an langhter khawh ṭhan i hna a ngam i thawpi a chuak. US cingcing a si ko.👏👏\n🗣 US ram hruaitu (lawmakers) pawl hi suimilam 6 hnu ah Congress innpi ah an lut ṭhan i zanṭim le khuamang tiang biaceihnak (debate) hi an ngei ṭhan. Bia an i al dih hnu le vote pekmi an zoh dih hnu ah US president ding ah Electroral College nih vote an pekmi cu an fehter (certified) i Vice President Mike Pence nih Joe Biden le Kamala Harris hi US rammi le Electroral college nih an thimmi cu a si tiah a phuan.\n🗣 Congress nih Electroral college vote an fehter (certified) khawh in President Trump zong nih i lungsi lo ngai bu’in US president nawl ngeihnak (power) i peknak ding hi a sining dingte in ka tuahpi ko hna lai tiah a chim ve cang i buainak dang a um hraw ti lai lo tiah zumh a si. (Foxnews: Trump recommits to transfer of power as Congress certified Biden’s Win). Cucaah, hnangam deuh a si ka hei ti ko. A dong taktak cang. Vanceuuk Khenglawt\nPublished in WORLDNEWS\nMore from WORLDNEWSMore posts in WORLDNEWS »\nThawngpang: Myanmar Mipi R2P in Kilven an Herh tiah Europe Ram 5 nih Cathanh Chuah\nUN Security Council ah US le EU nih Myanmar Kong Fak Ngaiin an Chim\nVideo: Tutan UN Security Council Meeting ah CRPH in Zin Ma Aung A Biachim Mi Cu Adih Hlan Ah An Tan Piak\nKalaymyo Ah Hramhram Uk Nak La Tu Ralkap Nih Ting 90 Leng Man Thilri Cu An Chuh/ Lak Piak Hna\nDr Sasa: Myanmar Ralkap Nih Rammi Cungah An Tuahmi Sualnak Tehte 180,000 CRPH Ah A Phan


GRN Scripts in Chin Hakha\nLanguage: Chin Hakha\nBia Hmai Thi\nKa dua le hna! Pathian cu a mah nawl a ngai i a rian a tuanmi hna lawng kha a dawt hna i a hnak kar ah a tenh peng hna. Hi a hman i a dik mi tuanbia hna hi hmanthlak cauk na zoh pah in ngai hna law theihternak 'Aw' na theih fate a changtu hmanthlak dang kau i zoh philh hlah.\nHmanthlak pakhatnak: Inchungkhar kharkhat mangtam ruang ah ramdang ah an zam\nPathian nih mi vialte cu a rak ser hna. Sihmanhselaw amah kha an kal tak. Cu cun Pathian nih Israel mi hna kha amah zul ding ah le bia ding ah ai thim hna. A si nain Israel mi hna zong nih cun an kal tak ve i siasal le a dik lo mi pathian hna kha an va biak. Pathian nih Israel mi hna cu amah sin ah an kir than awk kha a duh hna. Cu caah ral le mangtamnak hna kha an sin ah a rak tlun ter. Inchungkhar pa khat cu mangtam ruang ah Moab timi ram ah an kal. Moab ram ah kum hra chung an um hnu ah hringtu an pa cu cu ka ram ah cun a thi. An fapa pa hnih nih Moab ngaknu an thit hna. Cu fapa pahnih hna zong cu an thi ve i an nu cu a fapa pahnih hna nupi he Moab ram ah cun a tang.\nHmanthlak pahnihnak: Naomi le Ruth Israel ah an kir\nMah cu chungkhar an nu cu Naomi a si. A fapa le nupi hna cu Ruth le Orpah an si. Noami cu Israel ram kir than awk ah ai tim. Ruth le Orpah hna nih an zulh. Naomi nih a fanu le hna sin ah hi tihin a chimh hna. “Ka fa le nan nu le nan pa hna sin ah kir cang ko u, ka zul duh ti hlah u. Israel ram ka phak tik ah nanmah an thi kho dingmi fapa kan hrin piak kho hna lai lo. Hi ram ah hin cun Bawipa nih a hmai a ka chit lo,” tiah a ti hna. Orpah nih cun anu Naomi kha a biang ah a hmanh ta i a nu le a pa sin ah a kir than. Ruth tu cu anu Naomi ban ah ai awk i, “Ka nu kir cu rak ka fial hlah, na kalnak paoh ah kal ve ka duh. Na miphun cu ka miphun an si lai i na biakmi Pathian zong ka biak ve lai” tiah ati. Cu ti cun Naomi cu Ruth he Israel ram ah an kal ti.\nHmanthlak pathumnak: Ruth cu facang tuannak lo ah rian a tuan\nNaomi le Ruth cu an si a fak ngai ngai. Nikhat cu Ruth nih a nu sin ah a kal i, “Ka nu, facang tuannak lo ah ka kal ter. Rawl an kal tak mi ka va khawm lai” tiah a nawl. Ruth cu lo pakhat ah a phan. Cu lo ngei tu cu Boaz ti mi pa a si. Boaz nih a lo i ara mi ramdang nu khi a hodah a si tiah a riantuantu hna kha a hal hna. An nih nih hi ngaknu hi Naomi he a ra mi Moab mi phun Ruth asi tiah an leh. Ruth cu anu Noami cung ah a that zia kha Boaz nih a theih. Riantuan kha teimak tein a tuan kha a hmuh tik ah Ruth sin ah a thawh i, “facang tuan tu hna sin ah rawl tuan dih tiang um ve ko” tiah a ti. A rawl tuan tu hna sin ah Ruth kha tha te in zohkhenh awk ah le amah caah rawl hna kha kal tak pah awk ah a chimh hna. Zanlei inn a tlun tik ah anu sin ah Boaz nih a cung ah vel a ngeih zia kha a chimh. Naomi cu ai lawm tuk i, “Bawipa nih thlawchuah pe ko she, a mah cu kan chungkhat a si” tiah thla a cam.\nHmanthlak pali nak: Ruth cu Boaz lo ah a riak\nIsrael ram ah hin nupi a ngei mi pa a thih tik ah amah he ai neih mi pa nih a thihtak mi a nupi kha a thit khawh. Ni khat cu Naomi nih Ruth sin ah hitihin a chim. “ Na caah va kan kawl piak lai i cu cun nangmah tein inn le lo he na um kho lai. Boaz hi kan chungkhat asi” tiah a ti. Nihin zanlei ah Boaz facang a zap lai. Thiang tein i khawlhtawl law na thil tha bik mi i hruk hna. Cun Boaz riantuan nak ah na va kal lai. Zanriah a ei dih tik ah Boaz khawika ah a ih kha tha te in na va ngiat lai. A hngilh tik ah a ke hram te ah na va it te lai,” tiah bia a cah. Ruth nih anu Naomi chim bantuk te in a tuah. Zing lei Boaz ai thangh tik ah Ruth a kei hram ah a ih ko kha a hmuh. Ruth nih a va ah ser a duh kha fiang te in a theih caah hi ti hin a chimh. “Ruth, na ka hal mi paoh kan al lai lo. Zei caah tiah nangmah cu mitha na si kha aho paoh nih an in theih dih mi na si” tiah a ti.\nHmanthlak panga nak: Boaz nih Bethlehem khua hruaitu hna a auh hna\nBoaz nih Bethlehem khua upa pahra hna kha khua kutka ah a auh hna. Ruth hi a dang chungkhat asi mi pa nih thit awk a si ko nain Boaz tu nih thi ko she tiah an hna a tla cio hna. An hnatlaknak langhter nak ah Naomi chungkhat pakhat nih Boaz kha a kedan a pek. Hi hi Israel mi hna nunphung a si. Cu cun Boaz nih Ruth kha a thit colh. Obed timi fapa an ngeih. Minu pakhat nih Naomi kha hi tihin a hnemh. “Bawipa nih nangmah zohkhenh tu ah tupa an pek. Ruth zong nih an dawt tuk. Ruth hi na caah fapa pasarih nakin a sung deuh” tiah a ti.\nHawi le hna, Ruth cu Pathian le a miphun caah rian a tuan tik ah a lung a si tuk. Obed hi Israel siangpahrang David i a pu a si.\nHmanthlak paruk nak: Mary le Pathian vancung mi\nRuth a thih hnu chan tampi a liam hnu ah Pathian nih ngaknu pakhat kha amah riantuan tu ah a rak thim. A min cu Mary asi. Mary cu Ruth hrinsor asi. Mary cu nuthiang asi. Joseph an timi pa he an rak i ham cang. An i thit hlan ah Pathian vancungmi pakhat Mary sin ah a lang i hiitihin Mary kha a chimh. “Tih hlah Mary! Pathian na cung ah ai lawm. Fapa na hrin lai i Jesuh tiah min na sak lai. Amah cu cungnung bik Pathian fapa a si lai. Mary nih hi tihin a leh, “Keimah cu Bawipa salnu ka si. Na chim bantuk in cang ko seh” a ti. Cun Pathian thlarau cu Mary sin ah a ra. Fa a pawi i fapa a hrin. Cu ti cun Mary cu Pathian fapa Jesuh i a nu a si.\nHmanthlak pasarih nak: Hanah cu Pathian sin ah thla a cam\nRuth a thih hnu ah Israel ram ah hin Hannah ti mi nu a rak um. A va nih a dawt tuk ko nain fa a ngeih lo ruang ah a lung re a thei. Hannah le a in chung pa cu kum fate Shiloh khua Pathian biak inn ah an kal i Pathian sin ah rai an thawi, thawhlawm an pe tawn. Nikhat cu Hannah nih Pathian sin ah hi ti hin thla a cam. “Bawipa, na salnu hi na ka philh lo i fapa na ka pek asi ah cun a nun chung na rian tuan ding ah kan pek lai,” tiah bia a kamh. Pathian sin ah thla a cam lio ah hin a aw a chuak kho lo, a hmur a thir dih kha tlangbawi Eli nih a hmuh tik ah zuu a ri rua tiah a zumh. Bawipa nih Hannah thlacam nak kha a theih piak i fapa a hrin. Afa cu Samuel tiah min a sak.\nHmanthlak pariat nak: Hngakchiapa Samuel cu Pathian inn ah a um\n1 Sam 1:24-28, 2:12-17, 3:1-21\nSamuel cu a ngakchiat lio te in anu Hannah nih Pathian sin ah a pek i Shiloh khua tlangbawi Eli sin ah a um ter. Eli nih Samuel cu Pathian duhning nun kha a cawnpiak. Eli nih fapa pahnih a ngeih hna. Tlangbawi rian an tuan nain an sual ngai ngai. Cu caah Pathian nih tlangbawi hna hmang in ami hna sin bia chim kha a ngol. Zan khat cu Samuel cu Pathian inn ah a riak. Pathian nih Samuel cu a auh. Eli sin ah a va tli i “Hi ka ah hin ka um ko, na ka au maw?” tiah Eli cu a hal. Eli nih, “Kan au lo, va kal law dai te in va it ko” tiah a leh. Pathian nih Samuel cu vawithum tiang a auh. Eli nih hihi Pathian aw a si lai ti a theih tik ah Samuel kha, “va kal law, bawipa bia chim ko, na sal pa nih ka ngaih ko tiah va let” tiah Samuel cu a fial. Cu hnu cun Pathian nih Samuel sin ah voi tampi bia a chim. Samuel cu Israel mi hruai tu le profet lianngan ah a hong si.\nHmanthlak pakua nak: Samuel nih Israel mi hna caah thla a cam\n1 Sam 4:10-11, 7:2-14\nEli fapa hna cu an sual tuk caah Pathian nih dan a tat hna. Philistine ral a doh ter hna i cu raldohnak ah cun an thi. Philistine hna nih Israel mi hna cu ral an tei hna caah kumkul chung an uk hna. Cun Samuel nih Israel mi hna sin ah hi ti hin a chim. “Bawipa sin ah nan kir than i ramdang pathian nan biak mi hna kha nan hlawt hna i Israel Pathian lawng kha nan i bochan ah cun Philistian mi hna sin in an luat ter hna lai” tiah a ti hna. Israel mi hna nih Samuel bia an ngeih. Hmunkhat te ah an i pum i Pathian sin ah raithawinak an pek, thla an cam. Philistine mi hna cu Israel mi hna kha va tuk awk ah an i tim. Sihmanhselaw Pathian nih Philistine ralkap hna sin ah totho fakpi in a hran ter i an tih tuk caah an zam dih. Cucaah Israel mi nih Philistine ral cu fawite in an tei khawh.\nHmanhlak pahra nak: Samuel nih Saul kha chiti a thuh\n1 Sam 8:1-9, 9:15 - 10:1\nIsrael mi hna siangpahrang ngai ngai cu Pathian asi nain Samuel nih amah ai awh in a hruai hna. An pawng um miphun dang hna nih an mah te cio in siangpahrang an ngeih dih cio caah Israel mi hna zong nih mi pakhat kha an siangpahrang si ter i ngeih kha an duh ve. Hi kong a theih tik ah Samuel cu ai lawm lo. Sihmanhselaw Pathian nih Samuel sin ah hitihin a chim. “Israel mi nih an siangpahrang ah an duh lo mi cu nangmah si lo in keimah tu ka si caah an bia ngai in siangpahrang cu pe ko hna usih” tiah a ti. Cu can ah Saul timi tlangval pakhat a rak um. Saul cu a pumrua a tha i amui dawh fawn. Nikhat cu Saul cu Samuel sin len ding ah a kal. Samuel nih Saul a hmuh tik ah Pathian nih Samuel sin ah “Hi tlangval pa hi ka mi hna hruaitu ding cu asi” tiah ati. Samuel nih chiti thol a lak i Saul lu cung ah a tawih. Cucu siangpahrang ah a thim tinak asi. Saul nih kum 40 chung Israel mi hna kha a hruai hna.\nHmanthlak hlekhatnak: Saul nih Samuel puan a thleh\n1 Sam 15:1-29\nAmalekite timi miphun hi Israel miphun a tihram tawn tu an si. Samuel nih Saul siangpahrang sin ah hitihin a chim. “Pathian sin ara mi bia cu hi hi asi. Amalekite mi vial te hi na thah dih hna lai. An ngeihmi thil vial te zong na hrawh dih lai,” tiah a ti. Pathian bomhnak thawng in Saul le a ralkap hna nih Amalekite mi hna kha ral an tei hna. Asinain Israel mi hna nih Pathian bia kha ngai lo in Amalek siangpahrang an thah lo hlei ah an satil hna kha that lo i Pathian sin raithawinak tu ah an hman hna. Cu caah Samuel nih Saul sin ah hitihin a chim, “Bawipa nawl pekmi na ngaih lo caah Pathian nih nangmah cu siangpahrang sinak in an hlawt” tiah ati. Samuel cu chuah ai timh lio ah Saul nih Samuel puan kha ai tlaih i a tllek. Cun Samuel nih Saul cu hitihin a chimh than, “Pathian nih Israel pennak cu na kut chung in a lak i a thleh dih cang. Nangmah nak in a tha deuh mi pa sin ah a pek cang” tiah a ti.\nHawi le hna, Saul siangpahrang pa nih hin Pathian sin ah raithawinak cu a pek len ko na in a bia a ngai duh lo. Samuel cu a nun chung Pathian nawl ngai bu tein rian a tuan caah Pathian a cung ah ai lawm. Raithawinak nak in nawlngeihnak nih Pathian lung a ton deuh.\nHmanthlak hleihnih nak: Jesush cu Pathian biaknak inn ah a um\nSamuel thih hnu in kumtampi a luan hnu ah Jesuh cu Israel ram ah hngakchia a rak si. Mary hi a nu a si i a pa cu Pathian a si. Jesuh kum 12 asi lio ah anu Mary le Joseph he Jerusalem khua ah an kal. Jesuh cu an sin in a tlau diam i nithum an kawl hnu ah Pathian biak inn ah an va hmuh. Judah biak nak saya pawl he Pathian kong an rak i caih lio asi. Mary nih Jesuh sin ah, “ kan thin a phang tuk i pei kan rak in kawl cu” tiah a ti. Jesuh nih a thawh i “ka pa inn ah pei ka um ko cu” tiah a leh. Samuel bantuk in Jesush zong nih hngakchia asi lio te hin apa rian tuan tu ding a si kha ai hngalh cia ve. Mi vialte kha Pathian sin hruai awk ah a ra. Zei caah tiah Pathian cu cungnungbik siangpahrang a si, mikip hruaitu zong a si.\nPathian riantuantu sal lianngan kan timi hna hi can khat lio ah vawlei cung ah khua a rak sa ve mi mi lianngan hna an si. Atu kan chimmi tuanbia hna nih hin Pathian sal hna zeitin dah Pathian nih thawnnak a rak pek hna ti kha an langh ter. Ralrin peknak aw na theih fate a dang hmanthlak kau in zoh kha philh hlah.\nHmanthlak hleithum nak: Tuukhal pa David\n1Sam 16:1-13, 17:34-35\nSaul cu Israel siangpahrang a hmasa bik a si nain Pathian nawl a rak ngai lo. Cu caah cun Pathian nih Saul cu a hnu a chit i bawmhnak a pe ti lo. Cu can lio ah David timi ngakchia pa pakhat a rak um. David cu apa tuu a zohkhenh tu asi. Amah cu a nungmi Pathian kha ai bochan i harnak ton zong a tih lo. Nikhat cu chiandeih pakhat nih a tuu pakhat kha a tleih. David nih chindeih kha a thah i a tuu kha thihnak in a khamh khawh. Thanglawi dawh te ai ser i cu cun Pathian thangthatnak hla a sa tawn. David cu Pathian lung a tongmi pa a si. Cu caah Pathian nih David cu Saul siangpahrang rian chawng tu ding ah a thim.\nManthlak hleili nak: David le Goliah\nHi lio can ah hin Philistine mi le Israel mi hna ral an i do. Philistine mi lak ah a ngan tuk i a thawng tuk mipa Goliah ti mi a um. Goliah nih Israel mi hna kha, “Nan lak ah a thawng bik nan ti mi pakhat in thim u law a ka thah khawh ah cun kan phun ning in nan sal ka si dih lai. A sinain keimah nih ka thah a si ve ah cun kan sal ah na cang dih lai” tiah a hro hna. Israel mi hna nih Goliah an hmuh tik ah an tih tuk, a hohmanh nih an ngamh lo. Tlangval no te David nih cun a tih lo. Zei caah tiah Pathian nih a ka bomh ko lai tiah a zumh. Cun David nih a thawh i “Aho dah Pathian a zum lo mi Philistine pa cu a si? A nungmi Pathian mi a zuamcawh awk asi lo. Pathian nih a ka bomh lai i, mithawngpa cu ka thah khawh lai tiah a ti. A chhai ai lak i Goliah cal ah thaithlolh in a chaih i Goliah cu vawlei ah a tlu.Goliah pum cung ah David cu a kai i amah vainam lila in Goliah cu hngawng a tan. Cu cun Israel mi nih Philistine hna cu an tei hna.\nHmanthlak hleinga nak: Saul nih David kha thah a zalh\n1Sam 18:6 - 23:29\nA thawk ka ah cun Saul cu David cung ah ai lawm. Zei caah tiah David cu Israel mi hna kha Philistine ral in a khamh tu hna a si. Israel mi na nih David kha an dawt i an upat. A hnu ah Israel ralkap tha le hruaitu ah a hong si. Cu tik ah Saul cu David cung ah nahchuahnak a ngei i David kha thah a duh. Nikhat cu David nih Saul siangpahrang caah hla a phuah mi a tum lio khuachia kha Saul lungchung ah a lut i David kha feikawl in a hei khawt nain a nganh i vampang tu a khen. Cu hnu zong ah David thah awk ah vawi tampi ai zuam. Saul fapa Jonathan le a dang Israel mi hna nih David cu an bomh. A si nain Saul kut in luat awk a herh caah theserawn ah a zam.\nHmanthlak hleiruk nak: David nih Saul nunnak a zuah\nSaul le a ralkap hna cu David tlaih awk ah these rawn ah cun an va kal. Zan ah Saul le a ralkap hna an i hngilh lio ah David le a hawipa Abishai hna cu Saul le a ralkap an ihnak ah a thli tein an va lut. Abishai nih Saul ai hngilh lio a hmuh tik ah thah a zalh kha David nih a hmuh i a thlauh. David nih hi tihin a chimh, “Pathian nih ai thim mi siangpahrang harnak a pe tu cu dan a tat hna lai” tiah a ti. Cun David nih Saul lu pawng ah a um mi fei le tithawl kha a lak. Saul te riahnak in an chuah hnu ah David cu a au i, “Nan bawipa tha tein nan veng lo, zoh hmanh u nan bawipa fei cu hika ah hin a um”. David nih Saul kha hi ti hin a chimh. “Nihin ah na nunnak kan zuah bantuk hin Pathian nih ka nunnakcu ka zuah ve ko seh” tiah a ti. Cu thawk cun Saul nih David thah awk a zuammi kha a ngol.\nHmanthlak hleisarih nak: David cu siangpahrang a hong si\n1 Sam 31:1-7; 2 Sam 5:1-25, 8:1-15\nPhlistine mi nih Israel mi kha an tuk than hna. Cu ral an tuk nak ah Saul le Jonathan an thi. Saul a thih caah David cu Israel siangpahrang asi. David nih a siangpahrang inn kha Jerusalem khua ah a sak. Pathian nih David cu hi tihin a chimh, “Ka miphun Israel mi hna hruaitu ding ah tuu na khalhnak in kan lak. Adang mi lianngan hna ban tuk in mi lianngan ah kan ser ve lai” tiah a ti. Cu cun Pathian nih David cu lianghnagannak a pek i Israel mi hna ral vialte tei kho ding in thawnnak zong a pek.\nHmanthlak hleiriat nak: David le Bathsheba\n1Sam 11: 1 - 12:20\nNikhat ah David cu siangpahrang inncung i ai chawh lio ah nungak dawh ngai mi ti ai khawlh lio kha a hmuh. Cu nungak cu sualpi awk ah David cu a hiar tuk. Hi minu hi a min ah Bathsheba a si i David ralkap bawi pakhat Uriah ti mi pa nu pi a si. Cu lio cu Uriah ralram ah a um lio a si. Daviid nih Uriah cung ralbawi sin ah Uriah hi raltamnak ah kuat i ral kut in thih ter awk ah a chimh. Uriah cu a thi i anupi cu David nih a nupi ah a tuah. David thilsual a tuah mi ruang ah Pathian ai lawm lo. Cu caah Bathsheba he an fa tir a thi. David nih a thilsual tuahmi caah Pathian sin ah ngaihthiam a hal.\nHmanthlak hleikua nak: Pathian biaknak inn\n2 Sam 7:1-29; 1 Chr 22:1-19\nDavid cu Pathian sin ah sualnak a tuah nain Pathian kha a dawt i a rian tuan zong a duh thiam thiam. Cu caah cunPathian caah biaknak inn nganpi sak a tim. Sihmanh selaw Pathian nih David sin ah, “David, nangmah cu minung tampi thi na luan ter caah ka caah biaknak inn cu na sa kho lai lo. Fapa na ngei lai i nafapa Solomon tu nih ka caah biakinn cu a sak te lai. A caah pennak ka ser piak lai. Cu pennak cu a zungzal in a hmun lai” tiah a chimh. David nih Biakiin saknak thingrua a nun chung a damh i a khawn. A sinain Solomon hi innsa tu cu asi. Solomon nih kum 7 chung a sak i ai dawh ngai ngai. Cu Biakinn cu Israel mi hna nih kum za tam pi Pathian an biaknak. A sinain David cu an siangpahrang ngan bik a si kha an philh kho lo.\nHmanthlak pakul nak: Jesuh Jerusalem khua ah a lut\nDavid a thih hnu kum 1000 hrawng ah Jesuh cu a chuak. Amah cu David hrinsor a si. Apa cu cungnung bik Pathian a si. Anu cu ngaknu thiang Mary asi. Jesuh cu Pathian riantuan tu sal lianbik a si. Mi hna kha a dikmi Pathian kong a cawnpiak hna. Khuaruahhar tampi zong Pathian thawnnak in a tuah. Saul, David le kan dihlak in Pathian hmai ah a sual dih mi kan si. A sinain Jesuh cu sualnak pakhat zong a tuah bal lo. Ni khat ah Jesuh cu laa cit bu in Jerusalem khua ah a lut. Mipi nih an don. “Hosana! David fapa, Pathian min in ara mi cu thangthat le sunpar co ko seh” tiah an au. Mi vialte nih Jesuh cu David siangpahrang nak in a lianghnagan deuh kha an hmuh. Vawlei cung siangpahrang vialte cung siangpahrang asi.\nHmanthlak kulkhat nak: Langak hna nih Elijah rawl an chanh\n1Kings 16:29 - 17:6\nDavid le Solomon hna hnu ah Isral ram cu siangpahrang tampi hna nih an uk. Siangpahrang pakhat pa min cu Ahab asi. Anupi cu Jezebel a si i a sual ngai mi a si. Hi nu nih hin Pathian zum mi mitampi a rak thah hna. Cu lawng si lo in Baal timi milem pathian kha a hringhram lo in a biak ter hna. Cu lio can ah Elijah cu Pathian prophet lianngan a rak si. Elijah cu Ahab sin ah a va kal i, “A nungmi Israel Pathian thawnnak thawng in a ra lai mi kum 3 chung Israel ram ah ruah a sur lai lo” tiah a va chim. Cu ti cun Pathian nih Israel ram ah mangtam fak pi in a tlun ter. A sinain a salpa Elijah cu Pathian nih a zohkhenh. Tiva te in ti a din khawhnak Cherith timi hmun ah a um ter i nichiar te langak hna nih rawl a chanh tawn.\nHmanthlak kulhnih nak: Elijah le Pathian mei-alh\nMangtam kumthum nak ah Elijah nih Ahab siangpahrang le a mi hna kha Carmel tlang ah a auh hna. Elijah nih hi ti hin a chim, “Bawipa hi Pathian asi ah cun amah hi zul u law bia u, asi lo ah Baal hi pathian asi ah cun zul u law bia u,” tiah a ti hna. Baal pathian sin raithawi nak caah cawtum pakhat kha an thah. Cun Elijah nih Baal saya hna sin ah, “nan pathian kha au u law kei zong kan pathian kha ka auh ve lai. Mei-alh in kan auhnak a kan let tu paoh hi Pathian hman cu an si lai,” tiah a chimh hna. Baal saya hna cu chun-ni-tlak in an raithawinak an kulh i an lam, thla an cam i an pathian cu an auh, an mah le an mah kha nam in an i at. Si hmanh selaw mei-alh a bal ra lo. Zanlei sang ah Elijah nih a Pathian sin ah raithawnnak cu a timhtuah ve. A raithawi nak sa cu ti ah a hnim ta hnu ah thla a cam. Chikkhat te ah van cung in mei-alh a hong tum i raithawinak sa le ti cu an kang dih. Cu cu an hmuh tik ah mipi hna nih an i thawh i, “Bawipa cu a nungmi Pathian asi” tiah an au.\nHmmanthlak kulthum nak: Elijah cu vancung ah a kai\n1Kgs 19:1-21; 2Kgs 2:1-14\nBaal saya hna cu an sual tuk caah Elijah nih a thah dih hna. Cu caah Jezebel nih Elijah cu kan thah ve lai tiah a tlerh. Elijah nih a tih caah ramlak theserawn ah a zam. Cu ka ah cun Pathian nih Elijah cu a va ton tawn. Cun Elijah nih a tih ti lo. Mi hna kha a hman mi Pathian pakhat lawng biak awk ah a cawnpiak hna. Elisha kha amah bawmtu ah a thim. Nikhat cu an pahnih in lam an len lio ah vancung in mei-alh rangleng ahong tum i an kar ah a lut. Elijah cu pusim nih vancung ah a cawi caah Elisha nih a hmu kho ti lo.\nHmanthlak kulli nak: Elijah cu Jesuh le Moses le tiah an lang ti\nJesuh chan lio ah Elijah hi vawlei ah a rak ra than. Nikhat cu tlang cung ah Jesuh le Moses he hmunkhat ah a mui a hong i langh. Hi mi lianngan hna cu Pathian sunparnak in an ceu kha minung pathum hna nih an hmuh hna. Cu lio te ah Pathian nih van cung in bia a chim, “Mah hi ka fapa a si....a bia nan ngaih lai” tiah ati.\nHawi le hna, Pathian le Israel milianngan vialte hna nih hin Bawi Jesus hi an kan sawh piak mi cu a si. Jesus cu mivial te kan caah rian tuan ding ah sal bantuk in a ra. Kan sualman pek awk raithawinak caah a thi nain kan thlarau kha zungzal nunnak pek awk caah thihnak in a tho than. Cucaah a mah bia hi ngai u law zungzal nunnak kha nanhmuh khawh lai.\nSee different versions of this script in Afrikaans, Buhutu, Chinese Simplified, English, French, Herero, Indonesian, Kiluba: Shaba, Kimwani: Ibo, Lomwe: Mozambique, Luvale, Malagasy Merina, Ngonde, Northern Sotho, Pijin: Solomon Islands, Portuguese: Brazil, Portuguese: Mozambique, Roglai, Southern, Russian, Sena: Mozambique, Shimaore, Shona, Spanish, Swahili: Tanzania, Takwane, Thai, Thimbukushu, Tok Pisin: PNG, Tonga: Malawi, Tsonga, Umbundu, Urdu, Venda, Xirima, Yao: Malawi, Yoy, Zulu.


Covid-19 He Peh Tlai In Thantlang le Hakha RalRin Pek Nak – The Chinlung Post\nCovid-19 He Peh Tlai In Thantlang le Hakha RalRin Pek Nak\nAugust 26, 2020 admin Chin 0\nA tulio Zawt nak ttihnung Covid-19 He peh tlai in khoi ka hmun ummi kan ai zawngah i ralrin tak tak kan hau cang hna, Kan theih cio Bangin Covid-19 zawt nak cu kan kawlram ah akarh chin lengmang caah kan nih kawlram ummi hna nih biatak tein i ralrin kn herh. A tu hi ramkip Covid-19 news cases zoh tik ah kan kawlram zawnghi a karh rangbik mi dirhmun ah a vun phan cang i mipi khuami hna i ralrin taktak kan hau.\nTuthla ni 27 thok cun Hakha le thantlang ummi khua mino hna le upa hna zawng nih biatak tein check nak an tuah lai i cu tikah mipi hna nih kan i ralrin ding mi cu leng chuah tik ah Face mask(Hmaihuh) i huh dih ding tiah thawng an thenh . Zulh phung an tuah mi hna..\nPakhatnak.A herh lo ah leng chuah lo ding Pahnihnak. leng na chuah tikah Facemask i vuah dih ding.Pathumnak. Khual a si mi Ramdang lei si ah India lei si ah khua upa sang upa hna sin ah min cazin pek colh ding, Hi zulh phung an ser mi hi zulh khawh cio i zuam hna uh sih kan mah kan damnak caah kn ram a dam nak caah .\nPRESIDENT DONALD TRUMP HMANH NIH A BIAPI BIK BAK ASI TIAH A CHIM CANG\nPastor David Lah Fak TakTak In Le BiaChia Kha TakTak In A Soisel Mi Nu Cu TiHin Um Than


IBC Biakinn caah Thlacam sawmnak | ibcsandnes\nHome › Latest News › IBC Biakinn caah Thlacam sawmnak\nLatest News\tPosted on 27th May 2017 —by admin 1656\nUpat mi IBC chungtel dihlak,\nIBC Building Comitte member nih Bawipa dawtnak, azangfahnak le avelngeihnak thawngtha lawmhnak mithmai he nan kut ka ning tleih hna. Bawipa min cu thangthat si ko seh! Amen.\nNizan zarhpi ni pumh ah kan pastor pa nih thongthanhnak angeih cang btk. in 27.05.2017 kl. 12:00 ah Building cm. hrilhhawhnak in kan Biakinn caah Pathian sin thlacamnak progrem ngeih asi lai caah ahopoh nan rak itel cio ding in Bawikhrih min in kan sawm ko hna. Rianttuantu upa lawnglawng an tuahawk, an kalawk le an camawk asi timi rinhnak ngei hin lo tein keimah ka tel ve lo ah cun achanbau ko lai Bawipa nih keimah tel tengteng aka herh timi siaherhnak nganpi ngei hram ko uh tiah kan nawl ko hna. Ahlei in khrihfa upa dihlak, nubu hruaitu dihlak le mino hruaitu dihlak le committee hruaitu dihlak kan itel kho ding zong nolh than ka duh ko.\nKan progrem cu keimah nih kan hruai ko hna lai. Sermon tawite chim duh chim khawh, tehteh khan awk angei mi zong nih tehteh khannak, Bawipa biathli chimphuan aduh mi nih chimnak le lungduh siaherh chim le forfialnak chim duh mi zong chim khawh asi lai. Mah bel te asi khawh chung in caan tawi tete. In hman khawh kan rak izuam cio hna lai.Thinlung in hla sak duh mi tete hna zong nan ngeimi aum ah cun caan karlak ah hla sak ding tete zong tenh pah asi té lai. Ahohmanh caan thiahmi aum lo. Kan nu le zong hi progrem adih in hlacawn asi lai ti asi le lawmhnak he nan kan telpi dih lai timi ruahchannak kan ngei hna caah lawmhnak tampi kan ngei.\nKan Biakinn atu lio adirhmun le asi ning cu rianttuantu upa sin in theihpah lengmang mi le hmuh mi khi asi ko. Mi tampi nih cun dih zawkzawk seh lim zawkzawk in duhning in nihin ah hmankhawh kan duh cio dih mi asi. Sihmanh sehlaw kan duh ning arak si ruam lo. Achung ah theihkhawh mi he theihkhawh lo mi he thil ngan he thilfa he rak buaipi ding mi tampi arak um len. Cu chung ah cun kan kal lio pi asi. Ahohmanh i muatchiat ding pakhat hmanh kan um lo, aruang cu kan ram asi lo kan miphun hawi umnak asi lo an holh an ca le an Mah bang in kan thiam fom lo cu. Nang le kei nih kan tuahkhawhmi le kan ttankhawh mi aum ti lo. Cucaah Bawipa sin lawnglawng ah lawmhnak bia chim le kan duhmi chim le hal hi kan rian ngan bik asi ko. Hmailei kong vialte Bawipa nih atheih dih ko.\nNihin kan dirhmun in cun lungawthawm in kan um lio caan asi. Kan zang ader lio caan asi, biachuk biavai atam lio asi, kan thinlung akan thenthek lio caan asi, lungnuam lo in kan um lio caan asi, pakhat pakhat kan duhnak le kan hmuh ning adan/ akhat lo lio asi, riantuantu pakhat le Pakhat imawchiat lio kan itheihthiam lo lio caan asi, cutluk in tukforhnak le temttawmnak atam lio asi. Nang le kei kan tuah khawh mi aum lo. Cucaah Bawipa sin ah biatak thlacam taktak kan herh lio asi. Kan Bawipa Jesuh zong nih akan cah mi cu hi volei nih an teinak hna hnga lo ding Pathain sin ah lunglawm te in thlacam zungzal uh akan ti bang mang le kei cu misual mipalh kan si. Cucaah Pathian sin lawnglawng ah thlacam ko hna uh sih.\nTehtekhannak le forfialnak sermon tawi,\nPathian hi IBC kan caah atha khun tuk hrinhran ko. IBC kan dirh ka ah cun pumhnak Biakinn kan duhtuk kan herhtuk ko nain cutluk in kan tumtahngam colh lo. Sandnes hrong thilman le asi ning le kan sining kan izoh tik ah kanmah le kanmah kan i theih pah ko caah kan duhtuk mi akong kan Phai hngam lo. Kum 3-4 arauh hnu ah zeikhom poh asi ah thlacamnak he Building fund kan ti lai i duhsah tein kan hmuh mi phaisa fangkhat hnih zong kan khawn pah ko lai, cun Building fund te zong hi ani le acaan, akum nih lai arel te ko lai caah kan duhbik mi kan herhbik mi Biakinn zong Bawipa nih tuante zong akan pek khawh mi asi ko ti asi. Cutin tecun Biakinn caah Building fund cu Pathian sin thlacamnak he kan tawk. Kan rak iruah ning cun atlawmbik ah kum 15 cu kan rau ko lai ti asi. Sihmanhsehlaw atu cu kan ruah lo leng in Tumcawk Pathain asinak cu arak i phuang cang i atu Biakinn caw kho, acaw cang mi dir hmun akan chiah cang caah Bawipa min thangthat si ko seh. Hi kan dir hmun hi IBC nih Pathain sin lawmh lo awk kan that lonak dir hmun pakhat asi.\nIBC cu nan theihcia mi asi ko, Sandnes, Ålgård le Bryne khuasa Laimi hritlai nih dirhmi khrihfabuu asi. Biakinn caah kan saduhthah cu Sandnes khualai asilo ah kan khuathum vialte caah alaibiknak hmun te kan rak hal tak. Atu Biakinn khi kan hal ning tein Bawipa nih akan pek tiah ka ruah, ka cohlan mi asi. Ålgård in minute 15 mongh asi, Bryne in minute 10 mongh asi cun Sandnes sentrum in minute 8/9 mongh asi. Adang zeitin deuh nan hmuh cio hnga? Zapi duh le duh lo GM hrilh asi tik ah 98% nih lunglawm thanuam tein cohlan asi. Hi ning tein Pathian sin ah lawmhnak kan chim tti hna lai.\nBible cang pakhat te vun thil chih ka duh.\n1.Chanrelnak 28:20 chungbia asi.\n0“Khi tikah David nih a fapa Solomon cu a thawh i, “Ṭhawng ngai le ralṭha ngaiin um law ṭuan tuah. Ṭih hlah, na lung dong hlah; zeicahtiah Bawipa Pathian, keimah i ka Pathian hrimhrim cu na sinah a um. Bawipa inn chung rianṭuannak ca i rian vialte cu lim a si hlantiang amah nih cun an deuh lai lo i an hlaw fawn lai lo\nBawipa kan sin ah khuaruahhar in aphuang taktak ko. Nihin tiang kan sual kan palh bu in Bawipa sunparnak alang lengmang ko. Cucaah ralttha tein kan duh mi cu Bawipa sin ah chim ko uh seh, hal rih ko tuah uh sih. Akan deu bak lai lo, hlawt zong akan hlaw taktak lai lo. Bawipa asunparnak kan hmuh chinchinnak tu asi lai timi zumhnak nganpi ka ngei ko.\nBawipa nih athar in thlachuahnak kan pek piak ko seh.\nUpatnak le lunglawmhnak he\nJames Biak Lian\nIBC Building leder\n28.05.2017 Pathian Thangṭhatnak Programme


Miphun ca rian tuan dingah hi hlei caan tha a um ti lo – Hakha Cherry\nMiphun ca rian tuan dingah hi hlei caan tha a um ti lo\nKawl Ralrang an thil tuahmi nih kan Chin miphun dihlak liang cungah doh dingin rian a kan khinh.Hi dohnak ahhin mifim hlei an um lo.Rian sang hlei zong a herh lo.Mirum hlei zong an um lo.Nuhmei pahmei tiang kan zapi tein ralkap kan si dih. Israel prime minister a tuan hmasa bik David Ben-Gurion nih “kan ram bite hmanh sehlaw kan ral a ngiatu (spy) a si mi “Mossad” a thawn ahcun zei ram hmanh kan tih hna lo” tiah a rak chim.Kan Chin miphun zong mi tlawmte si hmanh uhsih law “Mossad” bantuk lungput kan ngeih dih ahcun zei bantuk ralhrang hmanh kan tih ve lo ee.Cun miphun dang nih chinhmi nithawng tangah um caan zong a si lo.C-Cawnbik paral tha,Chin phun kan si.\nCubelte cu kan lungrual caan a si.Chin National Day (CND) a hringtu kan pu le kha nangmah Falam,Hakha,Teddim etc an i ti lo.Anmah le anmah kha “ U nau, nang zeitin dah na ruah,vun chim ve tuah,na hna tla maw?” tiah u nau lungput he lungrual tein khua an rak khang ti.Kan holh aa dan ruangah unau kan sinak a pelte hmanh kan don ti hlah seh!Chin ram chung ummi vate hna hmanh an holh aa dang cio ve ko nain pakhat le pakhat an i hua hna lo.U nau hmanh dawt loin huatnak lungthin he zeitindah Dawtnak a si mi Pathian hi kan naih ngam hnga ka ti?Thangthar mino hna nih CND a hringtu kan pu le nih an rak ngeihmi “U nau” lungput hi nunter in tharchuah i kan lungrual caan a si.\nKan Chin miphun chungin “Thawngtha” a chimtu saya vialte zong nih miphun ah unau kan sinak le dawt a herh zia nan chim caan a si.Peng khat le pengkhat zong i tlawng uh law miphun ah unau kan si. Kan i daw hna lai timi Thawngtha lawng hi tulio ahcun kan chim tuah uh! Paul le Abraham le Mosses kong nan chim cu a tam ngai ko cang caah Sunday dah ti lo cu unau karlak dawtnak Thawngtha hi Chin ram cul diklak in phuang ve cang tuah uh! No excuse! Unau kan i dawt ahcun a theipar cu lungrualnak a si ko. Kan miphun lungrualnak caah na liang cungah rian khinh ve nan si hi kan philh piak sawh hlah uh!\nRal doh tikah mah karlak ah aa tenh ve mi ral hi hmuh lo mi ral a si caah tih a nung tak mi a si.Tulio hmanh a lar manh cang i a min ah”Dalan” an ti.Dalan lungput a ngei sualmi vialte zong thisen tam a luan hlan ah atu hi ngaih chihnak caan tha a si.\nDalan kan um lo ahcun ralhrang thazaang 50% a zor i teinak cu kanmah kutah a um.Zeicatiah ral tuk tik ahhin ral thawngpang theih hmasa le ral dohnak hmun fing le tlang theih hi a biapi taktak mi an si.Tu lio ah ralhrang nih hriamnam thazaang ah a kan tei rih ko nain fing le tlang theih hngalhnak ah kan tei hna.Ralkap lawngte kan si timi lungput kan ngeih i kan lung aa rual ahcun anmah tlukin hriamnam zong kan zalh kho ve ko lai.Cun ralhrang cu an duh lo bu fial chawmmi an si.Kan nih cu Miphun dawtnak he ral do mi kan si.Lungput ah 100% kan tei cang hna.\nChin miphun vialte unau kan si hi mu.Kaa lawng si ti hlah seh! Falam ah pakhat thisen dor khat kawl ralhrang nih an chuah ahcun keimah thisen ai tel ve,Paletwa nu pakhat ralhrang nih an tlaihhrem tikah keimah farnu a si,mindat ah ralhrang nih an thah hna tikah ka unau an si timi unau lungput kan ngeih caan a si.Ral doh ahcun thlachiat ruah a um lo.Kan unau hna nih an pekmi thisen caah lungrual tein teirul cham caan a si.\nAtulio bak hi Miphun caah kan zapi tein rian kan tuan khawh lio caan tha bik a si. Kan doh mi ral ai khat.Kan duhmi le kan i timhmi zong ai khat.Hi ralhrang a tak in kan dohnak nih kan Chin miphun karlakah unau lungput hi karh ter seh law double in teinak kan ngah ko hnga mu!Credit-Salai Tin Maung Win\nKawl ralkap ralhrang he ikah tak tikah ruah awk


Midang caah keimah phaisa ting thongkhat leng ka hman cang(Salai Lungthlitum) – Myanmar Chin\nMidang caah keimah phaisa ting thongkhat leng ka hman cang(Salai Lungthlitum)\nJuly 26, 2020 Myanmar Chin Chin 0\nMidang caah keimah phaisa ting thongkhat leng ka hman cang\nZahan zaan cu midang caah bawmhnak ka pekmi le kan nunphung thanchonak caah keimah pumpak phaisa ka hmanmi cazin ka tuah, hringtu ka pa motor ka cawk piakmi telh ahcun ting thongkhat leng a si cang. Langhter awk a tha lomi zong tampi a um.\nFebruary 12, 2014 London ka phak lio ah phaisa ting thongkhat ka ngei kho te lai timi ruahnak ka rak ngei rih lo, nain tuchun ah cun midang caah keimah phaisa ting thongkhat leng ka hman khawh cang. Pathian nih ka ruah lo leng in thluachuah aka pek.\nBawmhnak ka tuah hi tukum lawng in aa thawkmi a si lo, bawm khotu dirhmun ka phak 2016 thawk in ka si khawh tawk bawmhnak ka tuah cang. Atu cu kum 4 leng a si cang. Ngah than ding ruahchannak ka ngei ruang ah bawmhnak ka pek zong a si lo, midang lunglawmhter hi kaa lawmhnak sang bik a si caah ka ti khawh tawk bawmhnak ka tuah theu hi a si.\nAtu cu Chin miphun caah kau deuh in le hmual ngei deuh in rian tuan ka duh i kaa tim fawn, Thantlang peng mipi nih nan caah riantuan ding nan ka duh le duh lo biachahnak tuah ding ni caan a phan cang. Hi lamthluan ah cun mipi lungtlinpinak(mandate) ngeih hmasa a herh. Khua fak piin tuak hnu ah vote pe hram u.\nKa Party Min Ah “CHIN” Ka Telh Ve Lai (By Salai Lung Thli Tum)\nSalai Hi Pa Mak A Si Nain, A Politic A Thur Ngai


Duhnak A Rak Tthawn Ning Hi, A Siangpahrang Fanu Sinak Tiang A Kaltak – Chin 7 News\nDuhnak A Rak Tthawn Ning Hi, A Siangpahrang Fanu Sinak Tiang A Kaltak\nOctober 31, 2018 admin WORLD 0\nJapan ram in siangpahrang chungkhar i an fanu a simi Princess Ayako cu mi sawh sawh a vaat ruangah a siangpahrang fanu sinak a kaltak a hau.\nHi kum 28 nu hi siangpahrang Akihito i a tunu a si i hi nu nih hin siangpahrang chungkhar a si lomi pa kum 32,Kei Moriya a vaat caah a siangpahrang fanu sinak cu an phung ning in a kal taak i princess tiah auh a si t in lai lo.\nA sullam cu a princess sinak in hlawknak le upatnak a hmuhmi vialte kha hi lenglei mipa a vaat caah a kaltak dih a hau. An i tthitumnak hmun hi hi princess Ayako i a pa puchin siangpahrang Meiji inn ah a si.\nPrincess Ayako nih hi thil a tuah ruang i a lawmhnak cu mipi sinah a chim. A hlan ahcun siangpahrang chungkhar nih a lengleimi rak tthit le vaat a ngah lo nain a tucu chan aa thlen bantuk in an phunglam zong aa thleng cang.\nDollar thlen kai taktak than\nLion Air vanlawng tlak hlan ah minu nih langhnak a rak hmuh nain an rak thei lo


Thawngchia: Malaysia Chinmi Tamnak KL le Selangor cu February 4 Tiang Lockdown an Sauh | The Chin Express\nThawngchia: Malaysia Chinmi Tamnak KL le Selangor cu February 4 Tiang Lockdown an Sauh\nMalaysia um Chinmi caah thawngpang chia ngai asi.\nJanuary 13 in 26 tiang lawng lockdown (MCO) tuah ding an timi state 6 le federal territories dihlak (3);\nPutrajaya (federal territory),\nLabuan (federal territory) le\nKuala Lumpur (federal territory) cu February 4 tiang kan sauh, tiah cozah nih tuni ah a thanh.\nMalaysia um Chinmi vialte kan umnak hmun an si. January 13 in lockdown an tuah cang caah Laimi tampi rian kan ṭuan kho lo i inn man, ti/mei man le rawl einak caah tangka kan ngei lo. February 4 tiang an sauh cu apoi chiahru.\nThaizing January 22 thokin state dang 6;\nPerlis zong February 4 tiang lockdown (MCO) an tuah ve hna lai.\nCucaah, thaizing thokin Sarawak state ti dah lo Malaysia rampumpi lockdown (MCO) asi lai tinak asi.\nMalaysia ah state 13 le federal territory 3 a um – theihtlei\nLockdown chung ahcun state dang le peng (district) dang kal a ngah lo. Ni fatin nunnak caah a herhmi rawldawr, supermarket, market, petrol station le sii dawr ti dah lo cu zei rian hmanh ṭuan a ngah lo. Company le zung dang vialte khar dih an si. Pumh, puai tuah, lentecelh le mibu um zong a ngah lo. Chungkhar pakhat in minung 2 lawng rawl cawk ah lengchuah khawh asi. Zapi zaraan cu inn chungah i erh dih asi.\nRunvennak Vuanci Pu Ismail nih, “kan ram ah COVID-19 zawtnak a karh chin lengmang caah Ngandamnak Vuanci Zung nih ruahnak a kan cheuh ningin bia kan khiahmi asi,” ati.\n“Liamcia ni 14, January 7 in nizaan January 20 tiang zawtnak a karh tuk caah asi.\n“Mah ni 14 chung ahhin Kuala Lumpur ah mizaw 4,413 kan hmuh hna. Johor 5,665, Sabah 6,027, Putrajaya 294 le Kelantan 1,208 bak kan hmuh hna.\n“Mah state i peng tampi cu ‘ṭihnung hmun (Red Zone)’ cazin ah kan chiah hna,” ati.\nRunvennak Vuanci Pu Ismail nih Kuala Lumpur, Selangor, Penang, Johor, Melaka, Putrajaya, Labuan, Sabah le Kelantan pawl February tiang lockdown dingin thawng a thanh lio VIDEO cu atang ah zoh khawh asi.\nHmasa thawngpangMalaysia: KL le Selangor um Restaurant Pawl 10pm Tiang On Khawh Si Cang\nHnu thawngpangMalaysia in Myanmar ram tlun a duhmi hna caah thawngpang tha


Rammi Lungrualnak Cozah (NUG) an dirhmi cu CHRO nih kan conglawmh | The Chin Express\nRammi Lungrualnak Cozah (NUG) an dirhmi cu CHRO nih kan conglawmh\n2020 thimnak ah mipi nih thimmi MP pawl nih an dirhmi Rampumpi Hluttaw Aiawhtu Kawmiṭi (CRPH) nih Rammi Lungrualnak Cozah (NUG) a dirhmi cu CHRO nih tuni ah kan conglawmh, tiah Chin Nuhrin Covo Bu (CHRO) nih cathanh a chuah.\nNUG an dirhmi hi Myanmar mipi dihlak luatnak, nuhrin covo, i tlukruannak le democracy ngahnak caah a biapi tukmi le tuanbia ah a hmun ding kar nganpi kan hlan asi, ati.\nZei miphun le biaknak ti um loin Myanmar rammi vialte hi lungrual tein NUG hnu ah an dir a herh, cun phungninglo ralkap cozah hi rianṭuan kho lo dingin le cohlan lo ding an cawlcangh ṭi a herh.\nAtu lio a biapi tukmi caan ah NUG an dirhmi hi mahte khuakhan lairelnak (federal), daihnak, ṭhanchonak le democracy ngahnak caah caanṭha asi. Mah caanṭha hi NUG nih, liamcia ralkap cozah le mipi cozah nih an i palhmi – miphun lungrual lonak a chuahtertu hrampi a simi federal phungphai ningin miphun dihlak ramkhel covo aa tluk tein an pek hna lomi – kha lungfimnak caah a hman hrimhrim a herh.\n“Atu cun NUG cu a muimi le a fek lomi phungninglo ralkap cozah nakin a ceu deuh i zumh awk tlak deuh asi caah, ramdang zong nih NUG hi Myanmar cozah dik asi tiin pomnak caanṭha le rian an ngei,” tiah CHRO hruaitu Salai Bawi Lian Mang nih a chim.\nHmasa thawngpangDr Sasa: Ralkap nih an ka tlaih cun an ka thah lai\nHnu thawngpangMyanmar ralkap nih thongtla 23,000 leng a thlah hna


Mandalay Khuapi Ah Ralkap Bomb In An Puahhnawh Hna A Hliam Mi An Um I, Ralkap 4 An Thi - Chin Eleven News\nNihin Mandalay khuapi AUngmaethasan myo, 19 street le khuapi chung tlanglawng lam kam ah a ummi kawl ralkap check point pakhat cu bomb in puah hnawh a tong i kawl ralkap a tlawm lei in minung 4 an thi i a dang zeimazat hliamhma an pu tiah theih a si.\nKhuami pakhat nih a chimnak ahcun, “Tuzing suimilam 10 hrawng ah khan cu kaa check point zawn cun puahkehnak thawng a thang ngaingai mi kan theih, cu le cangka in ambullance tampi an tlik colh, tlawmpal ah thawng kan theihmi cu ralkap minung 4 an thi tiah an chim tiah a ti.\n“Cu kaa hmun cu ralkap nih an cawngh i an check cuahmah caah a pawngkam ah cun kan va kal ngam lo tiah a ti. A kaptu hna hi motor in an rak ra i an kah hna, cu kaa check point cu ralkap nain police hi an tam deuh caah a tutan a thimi zong hi police deuh si dawh an si” tiah a chim.\nCu kong ahcun Khit Thit Media nih cu kaa pawngah a ummi phungki pa zong an pehtlaih i fiang tein thil sining zong fian ternak a tuah cang. A thimi hna hi minung 3 nak tlawm lo an si i, a tu cu sizung ah a dang a thi lomi zong an kal pi dih cang hna tiah a chim ve.


Republican pawl an thinhun tuk an celh ti lo, an bia cu tih nung bak si cang\nSupreme Court nih America voters tampi bia le hla an ngaih piak duh lo. Supreme Court nih Texas Lawsuit a cohlan duh lo, a thah piak hna, Texas state nih midang state chungah i thlak khawhnak nawl a ngei lo tiin\nTexas COP chairman Allen West a thinhun tak tak cang i, State tampi hi a dang tein nawlngeih ding in kar hlan hna u sih, Pro Trump Diamond Le Silk bia le hla “Where is the Military? ralkap hna hi khuazei ah dah an um, ti in heh tiah an au.\nTrump sihni Attorney Giuliani, Trump’s personal lawyer nih Foxnews ah, Biatak cu lamh in a um cang tiin a chim. White House press secretary Kayleigh McEnany nih Supreme Court biakhiahnak a tuah mi cu heh tiah a soisel.\nRoger Stone, Trump former Adviser le Proud Boys member cheu nih Washington DC ah lungtlin lonak heh tiah an langter. Trump supporter pawl an thinhun tuk an celh lo. Trump inner circle hna cu lungdawng in an um duh nem mam lo.\nRudy Giuliani nih tih ding kan ngei lo, US mipi nih mah buainak kong ah bia ceih piak si seh tiah an duh. Supreme Court maw Justice 7 nih thatein ngaih hna seh, kan ram mipi nih an thei duh ngai mi hi hlawn piak lo in ceih piak in thatein biakhiahnak tuah si seh an lung a dam deuh hnga\nSupreme Court nih Texas Lawsuit hi phih an nih tim hrim hrim, Justice clerance & Thomas Alito nih case hi zoh si seh ti an duh ko nain, US supreme Court nih election result thleng cu an nih tim lo. Source-Western Journal\nBe the first to comment on "Republican pawl an thinhun tuk an celh ti lo, an bia cu tih nung bak si cang"


Good News ; SAC Ralhrang Anmah Le Anmah An I Kap, Minung 20-30 Karlak An Thi - Chin Eleven News\nGood News ; SAC Ralhrang Anmah Le Anmah An I Kap, Minung 20-30 Karlak An Thi\nSAC ralkap le BGF anmah le anmah an i kap, 23 renglo an thi; August 19 lio, KNU Brigade No.5 hmunhma ah KNDO he aa kap mi SAC ralkap le anmah leitang BGF cu anmah le anmah tu an i kap i 23 renglo an thi tiah KNDO nih an thanh.\n“August 19 zaan ah an bawi pakhat tel in minung 23 hrawng an thi. SAC ralkap le anmah leitang BGF an i kapsual i ruak cu aa pong ko,” tiah KNDO ralkap pakhat nih a chim.\nAugust 14 in 17 kar kahdohnak lio zong ah SAC ralkap 8 an rak thi bal, tiah Khit Thit Media nih a langhter.THT\nRelchap:aypyitaw Hrambunhmi Ramkhel Party 2 An Ngeihchiah Check An Si Cang Lai President Office vuanci hlun U Soe Maung hruaimi Democratic Party of National Politics (DPN) le NLD MP hlun U Sein Win hruaimi National United Democratic Party (NUD) an ngeihchiah hna cu August 23 ah check a si lai UEC nih thawng a thanh hna.\nNUD party chungtel pakhat nih atu bantukin an kan check lai ti ka ruat bal lo. Party thar kan si caah an kan check hmasa mi a si lai tiah a chim.\nKawlram ramkhel party pawl an ngeihchiah phaisa le thilri check ding he pehtlaih in UEC nih August 12 ah cathanh a chuah mi a si.\nNUD party hi kum 2018 le DNP party hi 2019 kum ah dirh mi a si.Hi hi 2008 phunghrampi tangah dirhmi ramkhel party hna nih kum 10 leng chungah an ngeihchiah he pehtlaihin a voikhatnak check ding a si tiah bbc nih a tial.TCP


An tleihrem ruang I, report tuah ding I kalmi cu palik pa nih arak tleihrem ve than. – Chin 7 News\nPakistan ram I, thil cangmi a si. Nu pakhat cu aho ti theilo hna nih an tleihhrem I, Palik sinah report tuah dingah ava kal I, palik pa nih arak tleihhrem ve than. Hi ni hi Uch sharif khawpi chung I um mi asi I, palik sin I report ding I ava kal tikah inn pakhat ah interview tuah ding pungsan in ahruai I, atleihrem colh ti asi.\nA tleihhrem long silo in a tuahto ning vialte cu video in azeih I, na chim ah cun na video hi mipi zoh dingin ka tuah lai tiah ati. English thawngzamh pakhat nih alangter ningah cun hi assistant sub police hi tleih asi cang tiah ati. Palik station ava kal nak hmun hi Ahmedpur East police station asi.\nPa pahnih nih tleihrem ruang I report tuah ding I kal mi asi. cun palik officer pa nih hin february ni 12 khan interview tuah duh pungsan in a auh I, cun video record hmangin fianter nak ahau tiah achimh fawn. Hi palik pa hi lainawng nak case ah akonglam an hlat cuahmah lio mi asi.\nJanuary thla chungah khan palik pahra nak tam cu tlaih an si cang hna I, mah hi hi kum13 nu nghakchia le apa an thah ruangah asi. hi thil hi palik lei nih cun an I pheh ngai hna I, asinain atuarmi hna chungkhar in ahmu tu an um ve runangah sau cu an I pheh kholo. Cun hi thil cangmi nih hin zual lei apanh ngai.\nMipi thinhung mi hna cu palik tuahser nak le thil hmanlo ati nak cu an au pi hna. Ccu lio ah pakistan prime minister nih cun hi bantuk I, fale hna nih an nu le pa an hmuh lio I thah an si hi pawi ati nak kong achim ve.